A POITUK E, LAITLANG KIR MANH LOIN PU THAWNG CIN A NUNNAK ALIAM – The Chinlung Post\nA POITUK E, LAITLANG KIR MANH LOIN PU THAWNG CIN A NUNNAK ALIAM\nDecember 14, 2020 admin Chin 0\nNgeihchiatnak Thawngpang, US ah a tlawngmi Pu Thawng Cin cu Laitlang in a va tlawnnak US ah a nunnak aliam. Lairam in US ah a rak tlawngta mi Pu Thawng Cin cu cancer zawt ruangah Eskenazi Hospital, Indianapolis ah hi vawlei nunnak in mual aa kan liam. Tutan ah hi bantukin mual aa kan liamtak mi,\nPu Thawng Cin hi Tin Tlem Pa tiah auhmi le theihmi asi. Amah Pu Thawng Cin hi Thantlang peng Vuangtu khuami asi i, Thantlang khuapi ah khua asami an si. Pu Thawng Cin cu tulio zawtnak a chuah hlan deuh te ah khan US a phanmi asi. Amah hi cancer zawtnak angeimi asi i, US zongah thlopbulnak aa tuahmi asi.\nLaitlang lei ah a tlung cang dingmi asi ko nain tulio zawtnak coronavirus ruangah tlung kho loin a um. Culio cuahmah ah a zawtnak cancer ruangah tuchun December ni 14 zingka ah hi vawlei nunnak in mual aa kan liamtak hi asi. Tutan ngeihchiatnak atongmi konghe pehtlaiin an langhter mi cu a tanglei bangin a si.\nThantlang khua ah khua a sami Pu Thawng Cin( Tin Tlem Pa) nih nihin zanlei 14,12, 2020 ah US ah mual a kan liamtak ti thawng kan theih. Pu Thawng Cin hi cancer in a zawmi asi i, US zongah aa thlop peng. Tlung ding zong a si cang nain covid ruangah a tlung kho lo i a zawtnak cancer aa thlop cuahmah lio ah covid zawtnak nih aphak i, atubantuk in mual aa kan liamtak nak hi asi tiah chungkhar neihniam sin in theih asi.\nNgeihchiatnak a tongmi chungkhar vialte nan ngeihchiatnak kan in hrawmpi hna. Nan ngeihchiatnak le nan mitthli tlaknak vialte a nung kan Biak Pathian nih in hnem in, tuar in khawhnak in pe ko hna seh, Nan ngeihchiatnak kan in hrawmpi hna. Tantak chungkhar hna caah atuarzia le a inzia an thiam nak hnga thlacamnak in bawmcio hna usih.\nThawngpang Dang Relchih: Zeiruang ah dah 2020 US Election ah Trump a sungh? (Journalists, Columnists & amp; Commentators) By: Rev Dr. Van Thawng Lian (USA).2020 US election cu Vawlei pumpi nih lunglut ngai in cuanh cio a si. Hakha, Thantlang, Aizawl le Lawngtlai tiang in cuanh le ceih a si. Nain, zapi nih cun Thawngzamhtu (News) pipa BBC, VOA le CNN tibantuk te hna rel/ngai loin lamkam news, Facebook le YouTube tbk. tuktak lawng kan rel caah atu tiang hin Trump nih a tei khawh ko rih tiah kan ruah.\nAsilo, Biden nih Cabinet Ministers hmanh a thim dih cang hna. Khrihfa, zumtu tampi zong nih Trump bak a tlin nakhnga tiah thla kan cam, a tling hrimhrim lai tiah prophet biaphuan hna kan chim nain kan hal ning in a tlinlo tik ah Pathian cung tiang in kan lung aa lawm lo. A taktak ahcun, Jesuh hmanh nih, “Ka Pa nangmah duhnak bang si ko seh,” tiah a ti bantuk in kan ti khawh ve ding khi a si.\n2020 US election ah Trump a tlinlonak a ruang hna cu; 1. 2016 kum Election ah khan a rak tling sual: Businessman a si mi Trump, America Politics dawnhhlei cung ah ruahlopi in a hung kai ah khan mizapi nih President si ding ah duh/uar le duh/uarlo ding an thei lo. Nain vanthat ah a zuamcawhtu Pi Hillary Clinton kha mizapi nih an duhlo tuk ca ah Trump kha an rak vote mi a si (Keimah le Mirang Pastor ka hawile zong kan rak si). Mizapi nih duh ruang ah a rak tlin mi si loin Clinton an duhlo ruang ah a tling sual mi a si an ti.\nPahnihnak. Huatu Bu an um: Trump tanhtu pawl hi Mirang lawng, Mirang kan cungnung deuh (White Supremacists) an si (Mirang dihlak in an si lem lo) ca ah cu policy duhlo lawng si loin a huat bak in a huatu an tam tuk. Cu hna cu R (Republicans) he D (Democrats) i cawh in minbunh tung loin “Trump a si lo mi, mizeipoh kan vote lai tiah a ti mi BU an si.” Party form tunglo le lenglangh tung lo in a thawng ngai mi BU ah an cang.\nPathumnak. COVID-19 Dohnak ah Policy a ngei lo: Vawlei ah a lamkip in no. 1 a si mi USA cu COVID-19 thokka in Trump a daithlan ruang le policy thathi a ngeih lo ca ah kan mual a pho cikcek. Amah zong Siibawite bia ngai loin Mask aa hruk duh lo ca ah a zaw. Tuchun (December 13) tiang a zaw mi 1,300,000 le a thi mi 265,000 kan si. Mah bu ah hin zeitindah kan doh lai ti mi policy a ngeihlo hlei ah Doctors le Scientists pawl bia a ngai duh lo. Nunnak nakin tangka biapi deuh ah a chiah tiah an ti, hihi Trump a tlaknak bik zong a si.\nPalinak. Lihchim/Biapheh a hmang: Tuchan ahcun kanmah thawngtha chim mi hmanh Internet ah chiah a si. President chim mi chinchin cu a Ni, Caan, le hmun he record a um dih, nain a chim mi, a chimning in a tlin lo tik i bia an hal than tik ah ka chim lo tiah aa pheh peng. News cheukhat nih cun ni khat ah lih voi 50 a chim ti hna in an tial.\nPanganak. Abortion le Same Sex thit-umnak kong ah a fale bia aa kalh: Nauhrawh kong le Nu le Nu, Pa le Pa (Ngeihkhat) thit-umnak kong ah Trump fale a si mi Ivanka Trump le Tiffaney Trump nih an pa zumhnak an chim mi aa khat lo. Pakhat nih ka pa nih a duh bak lo a ti, pakhat nih ka pa nih a ruahthiam tuk, a soisel lo tiah an ti.\nParuknak. John McCain a soisel: 2008 ah Obama he President zong a rak i cuh i, Arizona State, R party in kum sau tuk Senator a tuan mi, R nih bochan taktak mi John McCain kha Trump nih fak tuk in a soisel i a thangchiat ca ah McCain ruakvuinak ah Trump cu an sawm lo. President hlun Obama le Bush tu an sawm hna. Arizona state hi a liamcia 20 chung cu R state ta ah ruah mi a si nain 2020 ahcun D lei ah an i mer i, D nih teinak an lak.\nPasarihnak. Trump le Biden lungput le ruahnak an i thlau tuk: Campaign chung vialte Trump nih Biden hi pumpak bak in a soisel. Tahchunhnak ah, na fapa zu a ding, a hrokhrawl tibantuk in a ti zungzal nain Biden nih mah hi cu chungkhar kong a si a ti ca ah, zudinnak in a thi mi Trump unaupa kong voi khat hmanh Biden nih a chim duh lo.\nPariatnak. Income Tax a pe lo: USA ahcun riantuan mi poh nih thlahlawh le chungkhar sining zoh in Ngunkhyai (Tax) pek dih a si. Zatuak in pek a si ca ah mirum nih tam deuh an pek. Mirum pakhat a si mi Trump nih kum khat i TAX a pek mi hi Laimi zapi pek mi nakin a tlawm deuh. Health Insurance kan sok tik ah TAX kan peknak le Tax return kan tuahnak an kan hal, cu lo ahcun tuah khawh a si lo ca ah Tax kan peknak kha hmuhsak khawh ding in kan i chiah zungzal.Trump nih cun ka pek ko tiah a kaa in a chim ko nain ca in hmuhsak khawk mi a ngei lo. Hi kongah hin President in aa dinh tik ah tazacuai ding in New York state Court nih an bawh ko. (Hi vial hin sisehlaw a fiang ko lai dah)\nREV.DR VAN THAWNG LIAN NIH FIANG TAKTAK IN TRUMP ASUNGHNAK KONG ACHIM\nKAN I HNGAH LENGMANG MI US PRESIDENT CU A FIANG KO CANG


Water Cycle Coloring Page - Printable Coloring Image\nHome ≫ Water Cycle Coloring Page\nWater Cycle Coloring Pages And Printables Classroom Doodles Water Cycle Activity Sheets Water Cycle Coloring Page Within Water Cycle Coloring Page Cool Printable Water Cycle Coloring Pages For Page Images Of Water Cycle Coloring Pages Education Water Cycle Water Cycle Activity Sheets Inspirational Water Cycle Coloring Page 72 For Gallery Coloring Free Printable Water Cycle Coloring Page 16 For Coloring Pages Of Coloring Page Water Cycle Kids Drawing And Coloring Pages Marisa Coloring Pages The Water Cycle Water Cycle Coloring Page Free Printable Coloring Pages .\nWater Cycle Coloring Page Coloring Home Simple Free Coloring Pages Of Water Cycle Precipitation Colouring Superb Water Cycle Diagram With Water Cycle Coloring Page Lovely Water Cycle Coloring Page 50 For Coloring Books With Water A Water Cycle Illustration Spectacular Water Cycle Color Page With Water Cycle Coloring Page Water Cycle Coloring Pages Many Interesting Cliparts Free Printable Coloring Water Cycle Coloring Page 77 With.\nSimple Water Cycle Coloring Page Free Printable Coloring Pages Published 2017-12-22 08:25:30 akiredesign.com\nSave 27+ Gallaery of Water Cycle Coloring Page\nWater Cycle Coloring Page Within Water Cycle Coloring Page Cool\nPrintable Water Cycle Coloring Pages For Page\nImages Of Water Cycle Coloring Pages Education Water Cycle\nInspirational Water Cycle Coloring Page 72 For Gallery Coloring\nFree Printable Water Cycle Coloring Page 16 For Coloring Pages Of\nColoring Page Water Cycle Kids Drawing And Coloring Pages Marisa\nSuperb Water Cycle Diagram With Water Cycle Coloring Page\nLovely Water Cycle Coloring Page 50 For Coloring Books With Water\nSpectacular Water Cycle Color Page With Water Cycle Coloring Page\nFree Printable Coloring Water Cycle Coloring Page 77 With\nWater Cycle Coloring Page Pdf 2925\nWater Cycle Coloring Page 19 Pictures Colorine Net 23547\nWater Cycle Fun Homeschool Days Hop I Have A Future And A Hope


Chinram Tuanbia I Philh Khawh LonDing Mi Ni Ropui Kan Phan (+ Video) – Onlinenungak\nChinram Tuanbia I Philh Khawh LonDing Mi Ni Ropui Kan Phan (+ Video)\nChin ramkulh chungi tha tein chuak lak i tuahkhawh mi, Airport hmasabik, Surbung Vanlong tualrawn ah October 27 ah a hmasabiknak Vanlong a ṭum kho cang.\nZinglei nazi 10 luan hrawng ah minung 70 tlum mi ATR 72 Vanlong cu Surbung Airport ah tlungtein a ṭum kho cang i Falam khua Nu/Pa a chuak kho chun mi le, bawi upa ṭhenkhat nih ropui tak in an rak don.\nVP2 Pu Henry Van Ṭhio le CM Pu Salai Lian Luai zong vanlong tualrawn bak ah an phan kho i, vanlong a phan mi awthawng le mipi lomh nak authawng cu, Surbung ah a thang tuk ti si. Tipi thuanthum in feet 6000 a san nak i sakmi Surbung vanlong tualrawn cu kum 2015 in an sak i saknak man ah 34 billion kyat (US$24.34 million) hrawng an dih ti a si.\nVanlong zuan nak ding lampi cu a sau lei ah ft 6000, kauh lam ft 100 a si i France le Italy ram chuak vanlong ATR-72 phun ṭumnak ding i sakmi a si. Salai Muidawh


Kut-Ke-Bul Evan. Nick Vujicic Nih ‘Khuachia’ A Hmuh Tikah Zei Thil Dah A Cang? - Ramleng Chinmi\nHomeTheihtleiKut-Ke-Bul Evan. Nick Vujicic Nih ‘Khuachia’ A Hmuh Tikah Zei Thil Dah A Cang?\nKut-Ke-Bul Evan. Nick Vujicic Nih ‘Khuachia’ A Hmuh Tikah Zei Thil Dah A Cang?\nDecember 28, 2018 Robertson Bawi Nun Thar Theihtlei 0\nChinmi ramthumnak kan kal a tthatnak cu chim cawk lo a si ti ko usih. Cu tluk in a tthatnak a tam lioah a tthat lonak zong cu a rak um tthiam ko __’Science” thukpi in cawn a si tikah Pathian um zumh lo a karh/fawi, a tam. Chin ngakchia pawl kha nulepa nih tthate in an zumhnak hram nan fekter lo cun sianginn ttha ah an kai i, an cawnmi nih Bible an zumhnak a tei te lai.\nMinthang a si bangin a konglam cu theih dihmi a si ko__Australia um mipeem a si, kutke ngei lo in a chuak, hnabeidongh lungretheih vansannak nih a zelh tikah a nunnak laak hmanh poi ah a rak chia lo. John dal 9 chung i mitcaw pa kong a relnak nih a lung a rak laak ngaingai. A hnuah ai thleng i, ramkip ttol in Thawngttha a chim.\nEvan. N. Vujicic nih, “Pathian cu khikhi a si tiin kan hmuhter kho hna lo. Vanmi cu khikhi a si tiin kan piah kho hna lo. Asinain, ‘atheist’ (Pathian um zuum lotu) ka si lonak aruang pakhat le ‘science’ nih zeizong vialte a fianh kho lo ti ka zumhnak aruang cu, khuaruahhar thiltikhawhnak ka hmuh lawng si loin khuachia ka hmuh caah a si,” a ti.\n“Khuachia ka hmuhmi hna cu fit 10 in a saangmi an si i, ka riahnak San Francisco hotel thlalangawng in an chuak. An chuah hlanah cun an um ko ti kha ka lung nih khin a theih, ka chungah an lut bantuk khi a si. Hi vialte, thlarau thil, hi science nih a hrilhfiah khawh lo caah Pathian um ka zumhnak a si. Ka nunnak le ruahnak khuaruahhar in ai thlen caah Pathian a um ti hi fiangte in ka hngalh a ti.\nNote: Na lungthin dihlakin Pathian na rak zumh i, Khamhtu Fapa Jesuh Khrih zong na rak zumh cang i, Pa Pathian nih cohlan cangmi na si ahcun zeitik hmanh ah na zumhnak cu ai thleng lai lo. Asinain, na zumhnak ah lungawttawm le lunghrinh in na um i, ‘science’ fimthiamnak ah na luh ahcun na tlau tengteng lai. Ngakchia le bang cu an tlau tengteng lai, an cawnmi an zumh lai, Bible an zumhnak hram a fek lo cun an cawnmi ‘science’ lawng an zumh lai. “science’ an zumh cang hnu cun a foi ti lo.\nCharisma News, Christian Perspective


Breaking News : Thangtlang market hmai ah motorcycle an i pah – Onlinenungak\nBreaking News : Thangtlang market hmai ah motorcycle an i pah\nThangtlang market hmai ah motorcycle an i pah. Palek Van Duh Tling le a min thei rih lo mi Thangtlang market hmai ah motorcycle in an i pah ruang ah Van Duh Tling cu lungfim loin a um caah sii- inn ah Thantlang Sipin Chairman Pu Ram Khar nih a kal pi i faktuk cun an i khong lem loh tiah kan theih.\nထန်တလန်မြို့ Market ရှေ့တွင် motor cycle accident ဖြစ်ပွား ဦးဗန်ဒုတလိန် (ရဲ) ကို ထန်တလန် စည်ပင် ဥက္ကဋ္ဌ ဦး ရမ်ခါရ် က ပြည်သူ့ဆေးရုံသို့ ခေါ်ဆောင်သွားပြီး ဦးဗန်ဒုတလိန် သည် ယခုချိန်ထိ သတိမရသေးဟု သိရပါသည်။ The Hakha Times


Dr.SaSa nih:Nu Sui Hlei Tial cu’Vancung ah kan i tong than te lai tiah thlahnak ca a tial. – Onlinenungak\nDr.SaSa nih:Nu Sui Hlei Tial cu’Vancung ah kan i tong than te lai tiah thlahnak ca a tial.\nDr.Sasa hi laimi nih mifim kan i ngei chun mi asi hleiah lairam a daw tu lawng silo in a fim hrimhrim mi laipa a si’Tutan a tial mi le midang catial ai khat bak lo’A tial mi dihlak in cun ka van tial tila lo a tial mi chung ah!\nka uar bik mi cu!\nLaimi nih minung pakhat kan thlau mi hi lairam caah cun a tamtuk e tiah a tial hlei ah Covid-19 hi laimi nih kan tih ko asi nain kan far nu hi zeitin hmeh a um ne tiah a tial’Cun a chim rih mi cu laimi aw Bawipa zaangfah nak le ngeithiam nak tu nan cung ah um cio ko seh tiah a tial rih hi asi’Cun a dong nak lei ah a tial mi cu kan farnu cu hmun nuam ah a kal cang’Asi nain Van Cung tu ah kan tongh than te lai ah tiah thlah nak ca a tial hi asi.\nA tang hi a chungkhar catial mi asi:\nThantlang hmanh a phan cang ko mi Ruak khuachung nan kan luh piak sian lo mi hi cu,Lung cu a fak ngai ko. Covid a ngeih le ngeih lo nan chek,A thih nak ruang zong nan hlet A sining nan theih ko.A dam ko ii Inn cung sang in a tlak nak ah a nun nak a liam.\nMalay,Yongon,Mandalay,Hakha,Tiang hi Thantlang nak in khua ngan le khua rum an rak lut dih ko nain Thantlang khua chung tu ah cun A ngah lo ee zei tluk nawl len hna zong ah.Thantlang khua hi mifim kan tam cem nain Khua Thangcho lo cem Ah ka hmuh zei ruang ah ti ah cun Mah ruah nak le Tuak nak hi a hman cem tiah kan i ruah ii,Mi sifak le Milian kan i thleidang tuk.\nMinih ka cung ah tuah hna seh ti na duh bantuk khan midang cung zong ah tuah piak hi kan i zuam ve bak ding a si.\nTheihtlei kong asi a tang hi:\nNutung ah ṭamh a zuammi thiang hlim tein a um peng khomi nu cu upat an tlak pinah uar zong an um. Va ngei cia ka si tiin thlabulbal in um kha va le ca zongah a zoh dawh lo i fale ca zongah a zoh a dawh lo. Cucaah ṭamh a zuammi nutung cu uar an um hrim ko, cu nih mifel an sinak zong a langhter chih tawn. (Rian tolh tiangin ṭamh hman bel cu aa tel chih lo)\n(Dawh tein thil aa hrukaihmi)\nNutung ka si cang ko i thil dawh tete hruk ka hau ti lo tiin um cu thil poi tuk a si. Nutung si hnu zongah dawh te le rem tein thil aa hruk pengmi nu cu a va ca le a fale ca zongah hmuh a nuam i thinlung a hliphlau ter. Nutung si patin thil dawh tete i cawk lo le a tar tukmi hrukaih hruk hman cu a si awk a si lo. Upat deuh deuh i thil dawh deuhdeuh i hrukaih ahhin tar zong a har deuh. Cucaah dawh tein thil aa hruk pengmi nu cu an thinlung a tar kho lo.\n(Ngandamnak caah eksiksai (exercise) tuah\nNutung si hnu ah ngandamnak le pum dawh nak kha biapi ah ruah lo cu va le zawn ruah lo a si. Nungak lio bantuk tein takpum umter khawh lo hmanhah a si khawh chungin i thau ter tuk, i der ter tuk ding a si lo. (Ngandam lo ruangah telh chih loin). Taksa i dawh le pungsan aa dawh khawhnak ding hi nutun hnu zongah nungak lio tlukin a biapi vemi a si.\n(Va le sining le duh ning a theithiamtu)\nNutung a simi nih a va duhning le sining a theihthiam ahkhin nusal a sinak a langh. A va nih zei bantuk rawl dah a duh i, zei bantuk thil dah ai rem ti a theihpiak hnu ah a va caah tiin rawl thaw deuhin chumh le amah chimh loin thil cawkpiak a hmangmi nu cu uar an um pinah upat zong an tlak fawn. Mah thilri lawngte i zelh i va le hruk awk hna ngei loin chiah timi kha cu nupi ṭha sinak he aa hlat tuk cang. Mah caah thilduh zelh duh bantukin fa le le le va le zong siaherh ve kha a biapi.\nA duhmi le a zuammi a pehzulhmi\nNungak lio ah chunmang tampi a ngeimi an um. Zuammi tete, tahchunhnak ah hlasak, thil ṭhit, lam, thingkung ram kung lakah va vaihvaih, ṭamh le a dang dang mah le zuammi cio kha tuah a si. Mah lak i nutung a si ko zongah a zuammi ah caan pek khawh aa zuammi cu upat tlak an si ko. Caan pek cu a herh deuh hrim ko lai nain a duh tak tak mi nih cun caan an pek khawh ṭhiam ko. Nutung si hnu zongah na nungak lio zuammi te a pehzulh peng khomi nu cu nu tling a sinak a langhter ko.\nNote: Keimah pic kai tar nain keicu nutung cu ka si rih lo.


CNLD Hakha Pyithu Hluttaw in Pu Ngun Maung; Amyotha (2) in Pu Robin an i cuh lai – THE CHINLAND POST\nCNLD Hakha Pyithu Hluttaw in Pu Ngun Maung; Amyotha (2) in Pu Robin an i cuh lai\nChin National League for Democracy (CNLD), Hakha peng in Amyotha Hluttaw No. 2 in aa cuhding Pu San Tin Mang cu Hakha Sub-District Comission nih Candidate a apmi ca a tlin lo caah an khirh i amah aiawh in Pu Ngun Maung cu CNLD aiawh in aa cuh than lai tiah thawng kan theih.\nCNLD Hakha nih, “2020 August 7 i Hakha District Sub-Election Commission phunglam ning in, Pensen thla (4) a hmuh mi a dih rih lo caah Hakha peng in Amyotha Hluttaw No. (12) in a zuam dingmi Pu San Tin Mang cu tutan thimnak ah a lut kho than lai lo.\nKan miphun caah a tha bik a chuah khawhnak hnga ding caah tiin, Amyotha Hluttaw No. (12) in Pu San Tin Mang cu Pu Robin nih a thlen lai. Cun, Pyithu Hluttaw ah CNLD aiawh in Pu Ngun Maung a si lai,” tiah an Facebook Official Page ah an tar.\nCNLD Hakha peng in Pu Ngun Maung cu CE nih an thim lo caah Indendpent in Pyithu Hluttaw ah luh aa tim i, atu bantuk in Pu San Tin Mang a si khawh ti lo caah Pu Robin tu Amyotha ah an tthial i Pu Ngun Maung cu Pyithu Hluttaw ah cuhding in an fehter hi a si.\nPrevious Paletwa ah CNF/A Ralkap an phan; Kawl Ralkap le Cozah nih ralrinnak an pek\nNext CCPR Nih Paletwa Ralzam Hna Caah Thilpuan le Inn Bawmhnak An Pek


Fale Hi Misual He Mittha He Nu Le Pa Caah Thluachuah Sunglawi Taktak An Si: Pastor Than Kep – Chin World News Evening\nFale hi a sualmi he a thami he, nu le pa ca ah thluachuah sunglawi taktak an si! Fa sual le fa tha lo an ummi hi nu le pa ca ah biahalnak nganpi a um???\nFale thatnak dingah aho dah tuanvo ngeitu a si??? Fa sual hi thluachuah a si lo ahcun fale a cawnpiak lomi nu le pa zong thluachuak lomi nu le pa tiah ti an hau ve!! Lai mi nu le pa nih fale kan cawnpiak ning: 1. Zuk-hmuam kan chimh hna, 2. Zu din kan chimh hna. 3. Pathian bia le thlacam a chimmi cu mitlawm te an si.\nCucaah na fale an fel lo tikah thluachuah an si lo tiah na ti kho lo. Nangmah tu kha na fale ca ah thluachuah na rak si lo. Zeiruangah? Na tuah ding tuah loin na tuah lo ding pei na tuah cu!! Nu le pa hi tuanvo ngan bik ngeimi kan si. Ruat than, ruat than, ruat than rih. Credit: Pastor. Than Kep\nA tang hi rel chih: Fale hi Pathian thluachuah rosung a si hrim ko, fa 3 lawng ngeih aa timmi nuva nih fa 21 bak an ngeih\nA hniang bik siloah a 21 nak fa zong tunai nihnihni ah khan an ngeih than. Nute a si i pound 8. 4 aungsah a si. Resford te chungkhar chimnak cun hihi a hnu bik fa kan ngeih si cang lai, hi hnu cu kan ngei ti lai lo tiah an ti ve. Sinain mi tampi nih cun an bia an zum lem hna lo. Zeicahtiah tuan deuh pi hrimhrim zong in hi bantuk fa ngeih lo nak hi an chim len cang nain an ngei peng i nihin ah cun 21 an tlinnak a si an ti.\nChugngkhar nu bik hi kum 42 lawng a si rih, a chimmi cu ngakchia kan ngeih hna tikah hin puak i i cuh zungzal a si. Fa kan ngeih fate kan chungkhar kan i nuam, lawmhnak in kan khat. Puak le pom i cuh peng si ko. Sinain hi hnu cu kan ngei ti lai lo, kan saduhthah a tling cang tiah ti.\nPa bik Novel chim ve nak cun a hram thawk cun fa hi 3 lawng ngeih kan i tim ko. Sinain ruh lo pin kan ngeih thluahmah i 21 bak kan ngei cang, ngeih duh ko na a ngei kho bak lomi lak ah hi zat kan ngei kho tiah a lunglawmhnak a chim. Atu ah cun Suu le Novel te nupa cu fa 21 le tu le 3 an ngei cang. An pawcawm nak dingah pumpak chang sernak company an ngei i cu ti cun an paw aa cawmmi chungkhar ngan pakhat an si.


PMG nih “Christmas Lungput” kan ngeih khawhnak hnga kan rak tial mi chungin thazaang la ti cio dingin Bawih Khrih min in kan in sawm hna. ᴄʜʀɪsᴛᴍᴀs ʟᴜɴɢᴘᴜᴛ – Hakha Cherry\nPMG nih “Christmas Lungput” kan ngeih khawhnak hnga kan rak tial mi chungin thazaang la ti cio dingin Bawih Khrih min in kan in sawm hna. ᴄʜʀɪsᴛᴍᴀs ʟᴜɴɢᴘᴜᴛ\nDecember thla Christmas caan cu mi vialte caah a sunglawi tuk mi le philh awk a tha lo mi ni le caan a si. Sihmanhsehlaw, Christmas sullam le Christmas lungput hngalh lo in nuamhnak menmen in caan a dih ter mi kan tam tuk cang. Kumtam pi Christmas kan hman, Christmas lawmhnak kan tuah ko nain Christmas lungput a ngeimi cu mi tlawmte lawng an si rih. Thil pakhat kan tuahnak ah a biapi bik mi cu kan tuah mi nak in a ruang a biapi deuh, cu ve bantuk in, thil a can minak in a biapi deuh mi cu a can tertu le zeiruangah dah mah thil a cang ti hi a si.\nCu caah, zumtu kan caah a Christmas nak in a biapi deuh mi cu Christmas lungput le Christmas sullam hngalh hi a si. Christmas lungput ngei lo in kan hmanmi Christmas cu dawtu kan Pathian caah rimhmui mi raithawinak ah cohlan khawh a si lo.\nChristmas lungput kan ngeih khawh nak hnga, hngalh ding a si mi Christmas lungput hna cu:Peknak Lungput: Peknak te loin Christmas a um khawh lo bantuk in Peknak te loin Christmas hman hi Christmas lawmh a si lo. Pa Pathian nih a fapa ngeihchun Jesuh Khrih vawlei misual mi kan caah a kan peknak hi Christmas muru/lungput cu a si. Cu caah, Christmas ni le caan ah Pathian caah zeibantuk a sunglawi mi thil dah kan pek ve lai. Pathian caah Pek sian lomi thil kan ngeih chungpoah cu Christmas lungput kan ngei rih lo tinak a si (John 3:16).\nKaltak Lungput: Khrih caah Kaltak mi ngei lo in Christmas hman cu tuah mi sullam hngalh lo he ai khat. Khriht nih van sunparnak vialte a kaltak bantuk in, nang le kei nih ta Khrih caah zeidah kaltak mi kan ngei ve. Khrih nih van sunparnak a kaltak bantuk in Amah caah kan duh bik mi, kan dawt bik mi le kan herh bik mi hna zong kaltak caan a si ve cang. Khrih caah kaltak mi kan ngeih lo ahcun Christmas lungput kan ngei lo tinak a si (2 Cor 8:9).\nNawlngeinak Lungput: Christmas kan sunglawi tuk ko nain Khrih nawl kan ngeih tung lo ahcun santlaihnak a ngei lo. Mary nih a nu sinak kaltak in nawlngeinak a thim bantuk in kan sinak kaltak in nawklngeinak i thim hi Christmas lungput a si. Christmas ah zeitluk hmanh in i nuam ko hna hmanh u sihlaw, zeitluk hman in Pathian caah tiin thil lianngan tuah ko hmanh u sihlaw, Khrih nawl kan ngeih lo ahcun kan tuah mi hna hi Pathian caah pakpa lawnglawng te an si (Luke 1:38).\nZuan Ruahnak Lungput: Christmas lungput cu midang zuan ruahnak lungput a si. Joseph nih cu a hman mi dantatnak Mary in ter khawh a si ko nain, mihmai ah nizahter le mualpho ter a duh lo caah a thli tein an i hamnak cu hrawk aa tim. Christmas lungput a ngei mi cu Joseph bantuk in midang zuan ruahnak an ngei. A palh ko mi le a sual ko mi cung zongah zuanruahnak he minun sersiam an i tim peng. Na hmaan ko zongah midang zuanruahnak ngei hi Christmas lungput ngeih a si Matthiam 1:19\nDiahnak Lungput: Christmas lungput cu daihnak a duhmi lungput a si. Khrih cu a daih zan ah a chuah bantuk in daihnak he Christmas kan hman lo ahcun Khrih kan sinah ai phuang lai lo. Christmas caan ah Pathian he dai tein hawikomhnak caan hman lo in mi vialte kan i manh lo caan le kan buai bik caan a si ruangah voitampi cu Christmas lungput kan khen lo caah, kan i nuamhnak cu rawhnak le buainak in a dong tawn. Christmas ni le caan ah daihnak he Khrih ton khawh i zuam hna u sih Luke 2:8-21.\nThangthatnak Lungput: Christmas caan ah hi a Christmas nak in dawtu Pathian cungah thangthatnak he kan i lawmhnak kan langhter caan tu a si awk a si. Christmas ni le caan ah kan i lawmh lo ahcun Christmas lungput kan ngei lo tinak a si. Christmas lungput le a sullam a hngaltu caah cun lawmhnak in Pathian a biak ni le an thangthatnak ni le caan sunglawi bik mi ni ah an hman Luke 2:13-14.\nCung lei Zohnak Lungput: Christmas caan cu cung lei zoh in kal nun a si. Vawlei lei zoh buin le vawlei thil he Christmas kan hman chung poah cu Khrih kan tong kho lai lo. Mifim hna nih Arfi zoh in an kal tikah an luh lonak ding inn ah an luh sual tikah ngeihchiatnak ram chung ah an tlun ter bantuk in a tlamtling lo minung zoh in le vawlei zoh in Khrih ton le Khrihfa si kan i zuam ahcun lam an in pial pi khawh. Sihmanhsehlaw, cung lei thlarau hruainak kan zulh ahcun a hmaan mi lam ah an hruai lai Matthiam 2:1-12. Khrih nih a ratpi mi dawtnak, lawmhnak, daihnak, le hnangamnak cu nan dihlak cungah tlung ko seh. Credit-Prayer Ministry Group\nDr Susan Moore hi Indiana chaklei sizung ah ai thlawp. Amah hi sibawi asi.


A Rauh Hlan Ah Internet 5G Kawlram ah Hman Khawh Asi Lai – Vaurawng\nA Rauh Hlan Ah Internet 5G Kawlram ah Hman Khawh Asi Lai\nPosted By: vaurawng.com April 30, 2019\nKum 2019 chungah 5G congress sipuaizi caah a hmang kho cang mi ram dihlak fonh 60 renglo an si cang i, kawlram zong a ra lai mi kum 2020-2021 ah 5G congress hman khawh asi cang lai tiah Huawei company nih an zumhnak an chim.\nYagnon khuachungah a um mi Myanmar Plaza ah a um mi Huawei zung lianbik ah april 29 ah tuah mi Huawei Myanmar ICT Congress 2019 ah an chim mi cu “ram chung chawnh biaknak lei rian he pehtlai in 5G congress tuah dingin rian kan țuan lio si” tiah an chim.\nHuawei nih 5G version, Huawei Mate X zong, cu puai ahcun hmuhsaknak an tuah i, tu kum a dih lei ah mizapi sin ah zuar khawh dingin fakthanhnak an tuah.\nMyanmar ram chungah digital sipuaizi a țhancho nak caah Huawei nih biakam nak an tuah i Digital Ecosystem pakhat a chuah khawhnak dingah hawi he i bawmh in rian kan tuah cuahmah” tiah Huawei Myanmar i CTO asi mi pa nih a ti.\nA chim rih mi cu kan i ruah ningah kawlram ah 5G hi commercial hna nih 2020-2021 ah sipuaizi ah hman khawh dingin kan i tim.\nHuawei le cozah i bawmh ii 5G congress caah line kal ning le a dangdang zong i bawmh in kan tuah tiah a ti. Ram chung minung hna nih Huawei cu phone company pakhat bantuk in mitampi nih theih asi, a taktak tiah cun Huawei i ai timh mi cu Digital in riantuan le Technology fimnak solution pek ding hi ai timh mi asi.\nMyanmar ICT Congress 2019 puai ah Huawei nih “5G is On” ti mi tlangtar he 5G E2E Solutions pawl, Huawei Cloud Solution pawl, B2C, B2H le B2B sipuaizi rian pawl hna le technology solutions pawl zong hmuhsaknak a tuah.\nKum 2019 march thla dih hrawng ah Huawei nih vawlei cung ah 5G Commercial Contract dihlak 40 hrawng he sacho a tuah i Europe ah ram 23, Africa ah ram 1, Asia Pacific le Middle East hna ah sacho a tuah cang.\nPhoto credit to Duwun Tech


Ralbawizik Changtu General Soe Win Russia Ram Ah A Kal - Chin Eleven News\nVice Senoir General Soe Win Russia ah a kal, thlathum chungah ralhrang bawi minung pathum Russia ah an kal Deputy Commander-in-Chief of the Armed Forces,Vice Senoir General Soe Win cu Russia ramah nihin September 1, zinglei ah a kal tiah ralhrang phu thawngzamhnak nih an langhter.\nCu cathanh chung ahcun Russia Minister of Defense nih a sawm caah ramkip ralkap hna thiamnak zuamnak phih ni ceremony ah tel ding in tiah an langhter.Hi khualtlawnnak ahcun ralkap lei,mipi lei rianngeitu hna he tonbiaruahnak zong a um lai.\nDeputy Chief he hmunkhat ah Lieutenant General Aung Soe le Army Officer hna zong an i tel.\nAugust thla chungah tuahmi ramkip ralkap hna thiamnak zuamnak caan honnak ceremony ah ti ralkap,van ralkap Coordinator Buchohgyi Mawng Mawng Aye cu a kal i ceremony phih ni ahcun Deputy a kal nak hi a si.\nCu ruang ah nawlngeihnak an lak thla 7 chungah Russia ram ah ralbawi hruaitu lei in minung 3 an phanh nak hi a si.\nMin Aung Hlaing cu a luancia June thla chung Russia ram ah caan sau caam in a rak kal bal cang.\nCu ruang ah thlathum chung ah Commander-in-Chief of the Armed Forces, Deputy Commander-in-Chief of the Armed Forces Army,Navy,The military le Coordinator hna Russia an phak nak hi a si.\nKawlram ralhrang hruaitu hna Russia tlawnnak a ruang cu hriam cawk nak kong leng ah ramkip nih lungtlin pi nak a um ti langternak ah a si lai tiah ruah nak a um.#BBC TCP\nChin Ramkulh Matupi Cu SAC Ralhrang Pawl Nih An Hloh Ko Hna


KHUANG CAWI(Lifting of decorative Bambo Litter)\nChinmi nih sunparnak an tuahmi vialte lakah Khuang a cawi khomi cu upat an co hlei khun.Ahmasa bik ah Siakikong an thah lai.Cucu Siapi chunh ti asi.Cu in sakhuathum that nih a hun zulh i,sa phun thum,Siatum,Vok,Arhli rang thah asi.\nSiapichunh caah Siatum kikong an thahmi sa cu an kawhmi hna nih ei asi i,a cheu cu khuachung ah hmaizah upat deuhmi hleh an si.Vok le Ar an thahmi cu midang hleh an si lo,khuang cawi pa Inn ah ei asi.Hi can ahhin arualchan vialte tling tein um aherh tiah ruah asi , cuti in leiba ,bia tuaitam a ummi ifianghnak can asi.a lungtling lo mi an um ahcun lungtling lak in iremh ta phung asi.Cun Sa an thah chung karlak cu,khuang acawi dingmi nih ruak suannak Inn le ruah humnak,nupi tthitnak hmun ah akal lai lo.Khuangcawipa nih khuangcawi hram athawk in khuangcawi ni tiang cu,mah kum i avuimi fang/facang a ei lai lo,a nikum ta long a ei lai.\nThlathum chungah khuangcawi cu domh asi.A nikhatnak ni ah Vok an thah i,athaizan ah zanchunhnak ah Siala thah asi.Anithumnak ah zu an dah sareu(Sareo)caah Vok an thah.Cu ni a thaizing ahcun thlacam tiphulnak caah Natum le Sia,a zanlei ah Khuangtum caah Vok thah asi i,Sadang zong thah chih an si.Sadang an thahmi ah atlawm bik ah Sa 5 a tam bik ah Sa 10 tiang thah ding a si.Aninganak ni cu Sacan le saphawt rian an fialmi hna nih INN tang lo in Sa an thahmi a sa cu khuami an zamh cio dih hna.Cucu tlangzam ti asi.\nA niruk ni ah khuangcawipa i a nupi tta nih khuang an cawi nak hnga ding hmunhma aremh piak hna lai.Rua in a tungruang sermi khuang aser piak hna lai i cu khuang cun nu cu voi kua tiang an cawi lai.Athaizing a ni sarihnak cu khuangcawi ni Nipi ti asi.Khuangcawipa nih khuang acawipi mi anupi cu a ngeihmi hlawn thilthum tling he thuam lai i,a tta nih a ti khawh ahcun a sam a phiar piak lai.A ttamh a serh dih hnu ah khuang cung ah a kai lai i mah khuang cun ,khuangcawi a zawhmi hna nih khuang cung i a tthumi anupi cu an cawi pah in cun vio 9 tiang thui pah hliahmah bu tein cung leiah an hlerh lai.\nKhuang cung cawi pah in cun tangka le thil dang an ngeihmi cu mi lakah a vorh hna lai.A vorhmi thil cu ngakchia rual nih char icuh asi.A vapa nih khuangcawinak caah apekmi thil dang man ngei deuh(Dar umpu tbk)tu cu a nupi nau nih ilak asi.Cu khuacawi thaizing cu mar le thor lam an lam lai.Lam ah an sawmmi hna Lushais asiloah Thor unau nih an lam piak hna lai.A kiptuh thai nolh cu rem ni ti asi i,lam an sawmmi hna caah sa thah piak asi.Cu nih a hun zulh tthanmi cu bawikil ti asi i,bawite bawi bantuk in sia le Vok le arhli thah asi ve nain ,ni 50 chung karlak ah thahdah asi.\nKhuang vui hnih an cawi hnu ah lawngtuk tuah asi.Hi lawngtuknak an tuah ahcun lawng cu a tuahtu pa a rualchan cingla le mi dang nih ramlak ah lak piak asi.A tuahtu pa nih ukmi khua angeih hna ahcun ,cu khua a ukmi hna nih alawng caah aherhmi thing thluan put piak asi.\nRamlak ah thing thluan a put piaktu cu amah khuami an asi ahcun,Sia pakhat apek hna lai i,adang tein Sia sia khat le Vok sumhnga in rawl adangh hna lai.Fang zong apek ceo hna lai.Khuangcawitu pa nih an dihlak in a pek khawh hna hlan chung cu,khuami mizei aho nih apikpak in an eila lai lo.Lawng cu khuang a cawimi nih hmelchunhnak ah an Inn hmai i tual tungchon in bunhmi thingphel thluan an ttialttamhmi asi.\nMr.H.E.Fisher,Assistant Superintendent tialmi handbook(Cung Bik Ling nih alehmi).


Joe Biden nih Vuanci a Thimmi Hna a Thanh Lai | THE CHIN EXPRESS\nJoe Biden nih Vuanci a Thimmi Hna a Thanh Lai\nUS President-thimmi Joe Biden nih vuanci a thimmi hna min cu Nihnihni (Tuesday) ah a thanh lai, tiah Biden caah White House chief of staff a ṭuan ding Pu Ron Klain nih a chim.\n“Cun, COVID-19 zawtnak a karhnak hnga lo, Biden president ṭuan i thoknak puai zong hme deuh in kan tuah te lai,” ati. Hi cu January 20, 2021 ah si te lai.\nPresident Trump nih a sunghmi a cohlang lo i Biden sunghter dingin biaceihzung ah tazacuainak a tuah len nain, nihin tiang pakhat hmanh a awngmin lo. Biden phu nih uknak lak dingin an i tim thluahmah ve.\nPu Ron Klain nih, “zei bantuk vuanci zung pawl caah dah mi a thim cang hna, cun aho te dah a thim hna ti hngalh nan duh ahcun, Nihnihni ah President-thimmi Joe Biden nih amah hmurka tein a chim lai i hngak rih ko uh,” tiin ABC media sinah a chim.\nPresident Obama acozah lio ah Ramdang Vuanci changtu le Ram Himnak Ruahnak Petu chang a rak ṭuanmi Pu Antony Blinken hi Joe Biden nih Ramdang Vuanci caah a thim te ṭheo lai, tiah The New York Times le Reuters tadinca nih an thanh.\nNilini zong ahkhan Joe Biden nih, “keimah acozah ah Tangka Vuanci a ṭuan ding cu ka thim cang, Democratic party member dihlak nih an cohlan tuk dingmi asi,” tiin a rak chim i a min cu a phuang duh rih lo.\nPu Ron Klain nih, “Biden nih a ran khawh chungin vuanci pawl a thim ko hna nain Trump nih nihin tiang a kham peng caah a buaithlak ngai,” tiah a chim.\n“Trump nih a kham ning hi ni khat hnu ni khat a zual chin lengmang. Biden le Vice President-thimmi Kamala Harris cu sungṭhoh thawngthanhnak zongah a tel ter hna lo, COVID-19 cazin le Biden nih vuanci thim a timhmi pawl an konglam zohnak nawl zong a pe lo.\n“Cun, Trump nih GSA lutlai a khenhmi Emily Murphy zong nih nihin tiang Biden nih a tei tiin cathanh a chuah duh lo caah a buaithlak ngai,” ati.


Ralhrangbu Hriamngan Ruangah Namha khua chungkhar pakhat, Minung 4 an nunnak a liam – Lai Lungrawn Post\nAugust 29, 2021 August 29, 2021 admin Thawngpang\nRalhrangbu Hriamngan Ruangah Namha khua chungkhar pakhat, Minung 4 an nunnak a liamShan ram chaklei Muse district chung Mungkoe peng Namha khua inn pakhat cungah tuzing August 29 zinglei ah hriamngan kuan a tla, a puah ruangah chungkhar pakhat, minung 4 an nunnak a liam.\nAn chungkhar hi minung 4 an si i, an dihlak an thi dih tiah theih a si. Namha khua hi inndong 200 hrawng an si i, Palong miphun hna umnak khua pakhat a si the chin post.


Thawngpang Thar Update: Pathian Nih A Fapa Federick Lalrindik Him Tein A Um A Result Zong A Chuak Cang – Chin World News Evening\nPathian mihman Frederick Lal Rin Dik le ahawi le accident an an tong. Tuzing india caan suimilam 5:20 ah Belthel Ministry Speaker Pathian mihman Frederick Lalrindika le ahawi le hna cu thlacamnak ngei in khua an tlawnnak in an rak kirlei ah ruahlopi in an i citmi motor cu lamthlang ah aa tla tiah thawngtheih asi.\nThawngpang ṭha ngaingai a um ṭhan. Frederick cu a hung ṭha ngaingai cang. A mah zong zeithil loin a umnak in a hung i ṭhang cang i a ban zong a samh/thlir khawh cang tiah thawngpang thar kan theih ṭhan. Lawmh a um tuk hringhran. Pathian nih a ven ti ai thei ngaingai. Pathian nih amah a rian a ṭuantu hna le amah leiah kar a hlangmi hna hi a kan philh hrimhrim lo ti fiang tein hmuh khawh a si.\nAccident an tonnak hmun hi, Rangvamual vun lonh deuh i, Four Lane phakka hrawngah asi. Motor hi lamthlang ah metre 250 renglo aa let tiah an langhter chih. Pathian mihman Frederick le ahawi le hna hi Nizan ah khan tulio zawtnak konghe pehtlaiin thlacam in caan an hmang hna.\nMinung pasarih an si i, Motor pahnih in an kal tiah an chim. Thlacam an kalnak hi Mizoram chung thlanglei ah a si i, Nizan suimilam 1pm ah khan Mamit ah rawl an ei hna. Cu hnu ah Aizawl panh in an rak kir lei, tuzing suimilam 5:20 ah atu bantukin ruahlopi in accident an ton hi a si tiah an langhter.\nAtu ahhin an zah tein Aizawl Civil Hospital ah zohkhenh le thlopbul cuahmah an si hna. CT Scan an tuah hna tikah Frederick cu a ṭha ko atu an dirhmun ah hin cun cu tluk pi thinphang ngaingai um awk cu an um lo an ṭha ngai cang ko tiah sibawite sinin thawngpang kan theih.\nAccident a tongmi chungin Vanlalliana Koinonia Ministry speaker tu hi tlawmpal a hliam hma ahung fak pah. Vanlalliana le Frederick hna cu MRI (scanning) tuah hna ning an si i atu hi tuah dingin an hngahpi a si. Frederic Lalrindik hi accident an ton lioah an citmi Motor nih a denh chih caah a rak lak cawi ngam lo i minung an hung tam deuh hnua lawng an chanchuah khawh hi a si. Cu ka cun Federick Lalrindik cu aizawl Civil Hospital ah an tlikpi colh i sibawite nih ultrasound le CT scan an tuah hnuah a result cu a ṭha (clear) dih ko tiah sibawite sinin thawngpang kan theih. Federick hawikom rual hna zong dam an hmuh zau nakhnga thlacamnak in bawm cio hna u sih!\nTuzing ah accident an tonnak kong rak rel chih: Pathian mihman Frederick Lal Rin Dik le ahawi le accident an an tong. Tuzing india caan suimilam 5:20 ah Belthel Ministry Speaker Pathian mihman Frederick Lalrindika le ahawi le hna cu thlacamnak ngei in khua an tlawnnak in an rak kirlei ah ruahlopi in an i citmi motor cu lamthlang ah aa tla tiah thawngtheih asi.\nAccident a tongmi Frederick a cuannak motor ah hin minung pali an i cit hna. Accident atongmi hna cu Frederick Lalrindik le WC Laldingngheta cun Vanlalliana le Lalduhawma an si tiah an chim chih. Frederick hi alu aa khawn i, ahmun um lio ahcun lungfimlo in a um. Asinain a zohkhanhtu Dr nih cun lungretheituk ding cu asi lo tiah a chim.\nAccident atongmi Frederick le ahawi le minung pali hna cu Ebenezer sizung ah kalpi an si. Cu hnu ah Aizawl Civil Hospital ah tthialtthan an si hna. Sizung ah aharhmi tete CT scan an tuah hna. Hi sizung an phak hnu ah Frederick cu fiang lo nawn in aholh kho cang tiah an chim. Cun a hawi le hna zong an dirhmun thinphang tuk cu an si lo tiah an langhter chih.


Fiang Taktak In Saya Van Tum Lehnak! A Hmuh Khawhnak Hnga Share Rak Tuah Cio Uh! – Chin 11 News\nFiang Taktak In Saya Van Tum Lehnak! A Hmuh Khawhnak Hnga Share Rak Tuah Cio Uh!\nSaya Van Tum nih Trump ttanhtu pawl hna hi a ka hnemh le fimhchim kan her lo. Amah tu hi hnemh le fimchim tu a herh te lai. Trump nih mirum le a nupi Melania a dawhtuk ruangah kan uar mi le ttanh mi a si lo. Mah hi Saya Van Tum nih vun theih ve seh tiah siaherhnak he ka van tial!\nPakhatnak – Bill Clinton, Amah hi Democrat party lei in president a si mi a si. Bill Clinton President a rak si lio ah khan, US cu ramdang Pali he, heh tia buainak fakpi an ngei. Raltuk tiang a chuak i, US mipi nih an rian tuannak in tangka (Tax) an pek mi kha raltuknak ah heh tiah hmang. Cun ramdang an va tuk mi thil an hrawk piak mi le a thi mi cu an tam kho tak tak. A dang cu chim lo. Kosovo ah thil an hrawh mi man vialte kha USD 31 Billion leng si kha. Adang cu chim lo in zeitluk in dah a tam lai ti kha na fiang ko lai. Mah ram pali hna cu Kosovo. Haiti, Sudan, Afghanistan an si. US ralkap minung tampi an thi hlei ah US economic nih a tuar ngai i, leiba tampi a chap kha na thei ve maw?\nPahnihnak – W. Bush, Amah hi Republican lei in President a si. Bush President a rak si lio a khan ramdang pahnih he buainak fakpi a chuak i, raltuknak tiang a chuak khah. Mah raltuknak a hin US mipi nih an rian tuannak in tangka an pek mi (Texas) tampi a hmang. US leiba a kar chin lengmang. Cu ram hna cu Iraq le Afghanistan an si. US ralkap tampi an thi i, US nih leiba tami a chap rih!\nPathuamnak- Barack Hussein Obama. Amah hi Democrat lei in President a si mi a si. Obama lio ah khan ramdang panga hna cu US he buainak fakpi an ngei. Cu ram hna cu, Libya, Syria, Yemen, Afghanistan le Uganda an si. Raltuk ruangah mipi nih an rian tuannak in tangka an pek mi (Tax) a hmangmi cu a tam taktak. Mi tampi an thi i, US ralkap tampi an thi ve. US nih leiba tampi a chap rih!\nA dawngnak ah President Trump- President Trump lio ah ramdang he buainak, raltuk a ngei ti mi thawngpang na thei bal maw? Raltuk ruangah President Trump nih US mipi nih an rian tuannak in Tax an pek mi a hmang ti na thei mi a um maw? Chim ding na ngei lai lo. Vawlei ah tih nung bik an ti mi, Obama nih zeitin hman in a tuah kho lo mi IS pawl kha US navy seal hmang in a daihter dih hna.\nUS caah tih nung tuk mi Soleimani, President dang nih an rak thah kho lo mi General Qasem Soleimani kha a thah. Democrat pawl nih cun US ral a si mi Soleimania a thah mi kha an thin hun ngai hoi kha. Nan pi Nancy Pelosi cu heh tiah a zai hoi kha. Na News rel tawnnak New York Times nih US ral a si mi Iran General Qasem Soleimani kha Hero bantuk in an tial hoi kha. President Trump lio bantuk in vawlei cung ramkip daitein le hna ngam tein an ti hi a um bel lo. A Mah hlan President a rak si cang mi pathum, Bill Clinton, W. Bush, le Obama lio ah an um ti na thei bal maw?\nObama nih a tuahnak ding lam ka thei lo tiah a ti mi North Korea Chairman Kim. Trump nih White House ah a va leng lio ah Obama nih a chim mi, Obama nih Trump sin ah, President na si hnuah North Korea Chairman Kim Jung Un hi ceilak in na buaipi lai hi aw. Na lungrei an theiter bak lai tiah a rak chim mi kha, President Trump kumhnih rian a vun tuan cu, North Korea Chairman KIM, Obama lio ah chiandeih bantuk in a au lengmang mi kha, daihtein a um ter khawh.\nAfghanistan ah US ralkap tampi, Taliban tapung ruangah an thi tawn mi, US ah kir a duh ngai mi hna, kir kho lo in Taliban ral ruangah Afghanistan ah a um peng mi kha, rak kir cang u, dainak kan ser lai. Dainak ser hi a sunglawi bik a si tiin a ti hna. I thim hlan te zongah US ral a si mi, Taliban pawl hman nih Trump an uar tuk i President si than din in endorse an tuah kha na thei maw?\n(Natein tapung nih endorse an tuah mi a si caah Trump nih a cohlan lo kha mu) Trump hi Bible nih a kan chim/cawnpiak bantuk in midang he remnak le daihnak sertu a si ti hi rak philh hlah mu. Democrat pawl/liberal an sual tuk ruangah heh tiah an doh mi hi thatein thei i zuam hmasa law a tha lai. Trump ttanhtu pawl hna hnamh le fimchim kan herh lo. Democrat pawl tu hna kha thatein Trump bantuk in US ral a si mi le Pathian nih a kan cawn piak ning bantuk in daihnak va ser ding in va chimh ko hna.\nJoe Biden President elect a vun si hnuah, North Korea chiangdeih. Trump lio ah daihtein a um mi nih, US hi kan ral bik a si. Nuclear duh poah in kan ser lai tiah Joe Biden cu message a kuat cang kha. Trump President a rak si lio ah Iran nih a tuah ngam bak lo mi “strategic missile bases” cu Persian Gulf rili pawngah an chia bak cang kha. Isreal caah zeitluk in dah tih nung ti hna hi a thei kho ve maw?\nMah President a rak si cang mi, Bill Clinton, W. Bush. Obama lio ah raltuk ruangah US mipi an lungreithei ning le an mangchia ning kha thei i zuam law. Cun President Trump lio ah ral tuk ti thawngpang a dai ning kha tha tein thei i zuam ve. Atu hi Joe Biden inauguration an tuah hlan bak in Israel he heh tiah an buai than hoi. Obama President a tuan lio nak in Israel le US pehtlaihnak a chia deuh lai tiin mi tampi lungrethei in an um cang hi. Obama lio ah (Joe Biden Vice President lio ah) IS pawl sin ah tangka tampi in a bawmh tu hi, Joe Biden a vun si! Cun vawlei cung nih zeibantuk in IS hi an buaipi te lai ti kha atu mithiam pawl nih heh tiah an ceih cuamah cang hi aw.\nA herh a cun Bible hmangin Trump ttanhtu pawl hnemnak le fimchimhnak na tuah i, Bible thiam thiam in nangmah chimhrimhnak le lehnak ka vun tuah te lai. Bible nih ” Midang tahnak na hmang ning bantuk in tah nan si lai” tiah a chim kha mu Dr. Van Tum (Dr in Theology) nih Trump ttanhtu pawl fimchimhnak tiah a tial mi kha ka hmuh ve. Ka rel ve, Natein amah tu hi hnemh le fimchimh a herh te lai ti ka hmuh caah mah hi ka vun tial mi a si. Trump ttanhtu pawl nih Trump kan uarnak ruang Point 9 ka tial cang kha. Mah lehnak ka tuah hnuah, a dang tial ka tim ti lo, Natein a hnuah, Trump supporter pawk hnemhnak le fimhchimnak ti a vun tial mi ka rel hnuah tial than a hau ti ka hmuh caah ka vun tial than mi a si. Amah Van Tum ka huat ruangah si lo, thil sining fiang tein vun langter ka duh ruangah a si\nA her a cun, Pathian nih Saul a kaltak bantuk in Trump a kaltak ti a tial mi lehnak fiang cik cek in ka vun tial than lai (A her a cun) Cun Trump ttanhtu pawl, Chin Pastor a soisel mi kong zong a herh a cun ka vun tial than lai Cun Elijah thlacamnak le Baal prophet minung 450 thlacamnak hmang in Trump ttanhtu pawl a ta chun mi kong fiang cik cek in ka vun leh than lai. Lehnak Tuahtu: Madison Lianching


Kan Pasal Tha CNF Nih An Tuah Herh Bak Mi An Phuan Cang Min Aung Hliang Tei Khaw Cem Nak Ding – Lai Lungrawn Post\nTulio Chin ralkap herh bikmi cu zenkuan a si,auto meithal tampi nak in kuan a herh deuh,meithal zunkhat nih kuan a ting leng a herh. Cucaah kum 30 leng hriamtlai CNF nih kuan sernak sehzung fate tal a ngeih le zalh zokzok a hau mi si.Zeitluk auto meitha ngeih zongah kuan umlo cun thingtan le lungtum hmanh san a tlai deuh.CNA/F upa zong hi i thlennawm pah ding si,tulio ahcun a tuan kho ding mino tampi an um lai caah hi hna hi zoh sawh men ding silo.\nKum 30 leng hriamtlai upa tuan cangmi kan upat tuk hna,nain thlennak taktak rian zeitluk tiang a kalpi tikha ruah le zoh hau.Uknak tlaih peng le thlennawn a duh lo tu kawl ralhrang kan doh tal hin lungfim i,keicu saupi ramrian ka tuan cang ko,mino aa fit mi nih ka rian ka chawng ve hna seh ti kho tu ramrian tuan upa kan herh tuk .\nThawngdang Politic lei thiamsang hnanih an rak ti tawn mi cu politics ah accident တိုက်ဆိုင်မှုဆိုတာမရှိဘူး a um lo purposely timhnak ngeih hnu ah thil a cang mi lawng te a si ti hi a si.Vawlei cung mifim pawl hna I political lentecelhnak an tuah tawn hi cheukhat kan caah cun ruahnak zong nih a phan kho lo. Unau Chung khat timi cu chungkhar tling sinak caah khua khan ti, a rak si bantuk in that can le chiat can zong ah dirti a rak si.Cu vebantuk in vawlei cung ramkip an cawlh cang ning zohtik ah\nRamkhat le ramkhat chiat can le that can ah dirti mi ram zong cu an um ve. Ram khat le ramkhat dirti in an si ning an ngeih mi exchange tuah in aa hrawm ti mi ram lawng te an si dih.Taluh nih kawlram Chung in zeithil dah ka hmuh lai tiah aa ruah peng mi ram a si, kawl ram nih Russia sin ah a ralkap pawl fimcawnnak ah an rak I bochan bik mi a si pin ah Russia nih kumkhat ah kawlram Chung in meithal man zeizah dah ka hmuh khawh lai tiah a rak I ruah peng mi ram a si ve.\nNihin vawlei cung politic ram buainak in kawl ram buaibainak tiang zoh tik ah, Kawl ram buainak cu vawlei cung buainak ah a rak cang. Cu tik ah kawl ram cu A sia Chung in hnawn a si hlei ah UN, America le Europe ram thawng pawl nih cawlh cang kholo in an phaisa le thazang hmuhnak lam a um mi vial te pumpah personal in siseh, cozah ning pi in siseh an phih piak. Cu lio ah Taluh le Russia nih cun a si khawh chung in an dirh kamh.\nCu leng ah a hawi thabik si mi Russia nih Ukraine ram boundary Chung ah a ral kap 100000 tingkhat le hriamnam tha tha a thlah hna, NayToe နေတိုး pawl nih Ukraine caah an hriam nam tha tha an chanh i an si a vang, US le UK nih an mi vial te Ukarine ram chung in himnak lei ah chuahtak ding in nawl an chuah. sihmanhsehlaw Putin nih cun tuk kaa timh hrim hrim lo tiah a ti peng.\nKhat lei ah Ralkap cozah a dirh kamh biktu le ralkap cozah nih a bochan bik mi China nih Ralkap van lawng sawmthum leng in Thaiwin cu a va fuh than ve, cu tik ah US le a hawi le pawl cu Thaiwin caah an si vang ve than cang i Taluk cu a phun phun in pressure an pek.Cu tin cun Russia le Taluk nih vawlei cung buainak tiang phanh ding in an tuah hram hram ,cu tik ah kawl ram Kong kau i IJC/UN tiang buainak vial te cu Ukraine le Thaiwin buainak tuk hmanh in vawlei cung thongpang headline ah a Lin sa ti lo. politic lei in cun အာရုံလွှဲတယ် ti a si.\nVawlei cung pi nih Ukraine le Thaiwin kongkau an buaipi cuah mah lio ah Ralkap cozah nih an uk nak a fekkhawh nak caah mipi cu a lam kip in hi nak in kan celh khawh lo nak tiang in ei din, lamsur, Sii Aii le kan in kan lo tiang ciamdih lak in an kan tuah rih lai i, an hram pi cu fekterding ah an I zuam chin chin lai.\nHi ti hin vawlei cung ram vial te an i dirh kamh ning Political thlihran zohtik ah zeithil hmanh hi politic ah cun accident a rak um lo an ti kha a si. Cu caah Kawl ram buainak zong hi, hi nak in mipi nih duhlonak fak deuh le lehrulhnak fak deuh in kan tuah lo a si ah cun ralkap cozah pi cu a thong chin chin lai i hi ti ning te in a dih te ko men mi dirhmun a si Hrang Tin Thang.\nThawngdang A zam lai maw ai ap lai dah? Thim dingmi pahnih ahhin pakhat poh ai thim a hau te lai. A duh zong duh lo zong ah ai thim can a ra cuahmah cang. Khoika lam dah a zulh te lai.\nMin Aung Hlaing nih uknak a lak kum khat a tling deng cang. Thla thum chung hrawng cu dai tein lamzawh mi sandah piak mi kha an duh mi hna poh meithal in an rak kah hna i an rak thah hna. An tlaih hna i an hrem hna. Thi lak in an hrem hna i an chungril an rak chuah hna.\nThla thum a hun luan khan cun mipi lei hna nih lamzawh cun asi kho ti lo i meithal kan tlaih i kan doh a hau ve ko cang an ti caah Kawlram mino tampi le tlangcung miphun mino tampi hna cu ramri ah kal in ralkap tintan an kai hna. Min Aung Hlaing ralhrang doh ding in timhtuahnak an ngei hna.\nA rau lo, kawlram hmunkip ah bomb a puak colh. Tlangcung miphun ramkip ah kahnak a chuak colh. KIA le KNU an tho colh. Ralhrang a tomtom in an thi i ralhrang sakhan tampi an lak thluahmah hna. Min Aung Hliang le a hawi le pawl an lau cang. Min Aung Hlaing nih China media sin ah mipi an cawlcangh ming a fak ngaingai. Ka ruah ning nak leng in a fak ko tiah a chim phaknak kha a si.\nBauinak a hung fak chin lengmang. Ralhrang pawk tamtuk an thi cang. Nikhat ah a za leng an thi lengmang. Sakhan hme deuh cu an chuahtak thluahmah cang hna. Min Aung Hlaing nih khuapi tu kha biatak tein veng uh tiah a ralkap pawl bia a cah hna. Khuapi lawng a veng kho ding dirhmun an phan cang.\nTukum in cun khuapi zong ah PDF le miphun hriamtlai an lut cang lai. Kayah ramkulh Loikaw khuapi zong thla khat chung deng kahnak a fak cang. Khuapi chung ah kahnak a fak lai i khuapi lak khawh ahcun Min Aung Hliang caah a thar in khuaruah a hau cang lai. A zam lai maw ai ap lai dah? Mahhi lam pahnih ahhin pakhat poh ai thim a hau te lai.\nRussia ah maw China ah maw a zam ahcun sau deuh a nung men lai. Phaisa tam taktak ai zampi te lai. Ai ap ahcun mipi nih fak piin taza kan cuai lai i thihdan pek a si lai. Thim ding kam pahnih ahhin zeidah ai thim deuh te hnga.


An I Tthumhnak Khan An Thianh Dih Hnuah "Kan I Lawm" Timi Cattial An Chiah Tak - THANGLAWI\nJuly 3, 2018 July 21, 2018 Lyly Par 0 Comments Sport\nJapan pumpalulh phu hna an thil tuah cu vawlei cung social media cahmai kip ah thangtthat an tong taktak. Belgium nih 3-2 in an tei hna hnuah Japan pumpalulh phu hna cu an ram kir ding lawng khi a taang cang.\nAn kir lai teah an i tthumhnak an khan cu thiang tein an thianh dih hnuah “kan i lawm” timi cattial an chiah tak rih. Mitthli he World Cup an chuak tak lai ah Japan mipi hna nih pumpalulh zohnak i an hmunthur an thianh dih pinah pumpalulh a chuih mi hna zong nih an umnak khan thiang tein an chiah hnuah an chuah tak ve hi a si.\nHihi pumpalulh nih aa tinhmi lungput taktak cu a si tiin mi tampi nih social media kip ah Japan mipi le pumpalulh phu hna an thil tuah cu an thangtthat cio hna. Japan pumpalulh phu hna nih Columbia an rak tei hna lio zongah pumpalulh zohnak hmunthur pawl cu thiang tein an rak thianh fawn cang.\n← A Pa Rian A Ttuan Karah Kum 4 Ngakchia Pate A Nuei Nih Thi Deng In A Fale He An Velh\nChai Aa Kenmi Ngakchia Pa →\nJuly 6, 2018 Lyly Par 0


Khualhrintlang Mino Nih Theihternak - THE CHINLAND POST\nKhualhrintlang Mino Nih Theihternak\nKhualhring tlang Chungah Tuah Lo Ding In Khammi Pawl Kawlram Chung um Khualhring tlang Mino dihlak i pehtlaih in Central Khualhring tlang Mino Bu, tiin min sakin riantuannak kan ngeimi tampi a um. Cu hnalak ah biapi tuk in a chiahmi cu Tlang chung thingram le tizu ngacel kilven hi a si. Kan tlang chungah tuah lo dingin khammi hna cu a tanglei bantuk in an si.:\nKum chiar tein September ni 15 in Novenber ni 15 Ngafuan chung hi zeibantuk thilri hmanh in ngatlaih a ngah lo, tiva chung um a nungmi tlaih dingin tiva kal hrimhrim kan khap. Nawlngai lo mi Dan Ks.200,000/- tat hnu ah Thantlang Saakhan ah theihternak tuah ding.\nKum chiar tein Parathlei, Bomb puah, Dynamo leih, Nga sii paih, Lenkhang tunh lo ding. Nawlngai lo Dan Ks.100,000/- tat ding. Cu pin ah Sakhan ah theihternak tuah ding. Theih dingmi: September 15 in Novenber 15 karlak dah ti lo cu Sur vorh le Sio le ngahring dawi cu awnh a si.\nMei hol rawh lo ding. Nawlngai lo mi Dan Ks.100,000/-\nTlang ramlak ah Vate lenkhang tunh lo ding. Nawlngai lo mi Dan Ks.100,000/- 5. Ramlak mei duah lo ding. Nawlngai lo Dan Ks.100,000/-\nThingkep par lak lo ding. Nawlngai lo mi Dan Ks.100,000/-\nUico fim in ramvaih lo ding. Nawlngai lo mi Dan Ks.100,000/- Nawlngai loin a tuahtu pohpoh dantat hna pin ah, Thantlang Sakhan ah theihternak tuah peng ding a si lai.\nMah tuah lo dingin kan khammi pawl hna hi Rampi cozah zoh a kham pin ah, Chin ram cozah zong nih a kham, cun Thantlang peng uktu bawibik sin zong nih lungtlin pi nak le a kan ngeih pin ah fek tein kan dirkamh hna i a herh ning poh in tuanvo kan lakpi hna lai tiah a kan ti. Central Khualhring tlang Mino nihhin a hlei khun in kan i tinhmi cu Tlang chung tizu ngacel kilven le thingram kilven in tlangchungah thingkung ai dawh i a par kho mi pawl hna a fa tete cin hi biatak tein tha kan chuah. 2018 le 2019 kumhnih chungah kan cin khawhmi thingkung kheo dihlak hi kung 500 hrawng a si i a tu hi a nungmi zong tamtuk an um hna. Kanmah le kan tlang cio, kan khua cio, cun kan Chin rampi chung um hna hi kan kilven cio ahcun minung kan caah thiltha tampi a kan chuahpiak lai caah biatak tein pawngkam kilvennak le ram humhimnak ah thazaang chuah cio hna u sih.\nVan Lian Hum\nCentral KMB President / Ph: 09456121169\nKhualhringtlang Mino Bu Nih Phungning Lo In Nga A Tlaimi Minung 6 Dan An Tat Hna\nPrevious 2019 Hakha Tho Ni Ah Kum Dang Tuah Bal Lomi Thil Phunthum An Tuah Lai\nNext Thantlang Market My Land Company Sak Dingin Ramkulh Cozah Hnatlaknak An Hal Than


Feb 19 2017 Caan hmannak ~ Chin Mission Church\nTuzarh kan caan hmannak thawng ka run in thanh tthan hna.\n+ Tuzarh hi Biakinn ah i pumh ding kan si nain Biakinn aa relrem deuh lo ca ah Chin House ah chun 12:30 in pumhnak kan ngei hna lai. Kan Pastor nih phung a kan chimh te lai. Pumh dih CND ah kan kaltti te hna lai.\n+ February 19 ni zanlei sml 2 in 5 tiang CCK hruainak in Boramae pangpar dum ah Chin Miphun Ni cu tuah a si lai. Youth Fellowship nih a herh ning in lamlei, thuam hmuhsaknak, ringawnlei le media lei in `uanvo an lak te lai. Tanzung lei in khuallian kan ngei lai. Lai thuam te he chuah khawh cio i zuam ding in kan in sawm hna.\n+ Pi Vel Lian Hup le Pi Rakhimova Malika te ṭhitum thlacamnak cu Feb. 12 ni ah tlamtlingte in tuah a si. CMC chungkhar nih kan in lawmhpi hna. Pathian nih tefa in pe in chungkhar nuam ah thlua in chuah hram hna seh.\n+ Kan pastor hlun Pastor Joel Mang Bik Cung cu February 15 zing sml 11:00 AM ah tlamtlingte in Dr. Degree a la cang. Saya Thanwg Tha Hnin le Sayama Nun Sang Hnem zong February 16 zing sml 11:00 am ah MA Degree an la cang. CMC chungkhar nih kan in lawmhpi hna. Pathian nih a rian ah in hmang chin hram hna seh.\n+ Kan Pastor cu Japan ah hmaizarh khi a va tlawng ta lai. A khuallam a tluan nakhnga thlacam kan in sawm hna.\n+ CMC member pakhat cio (1) kan sianginn kainak (2) Visa kan soknak (3) rian kan ṭuannak le rian kan kawlnak ah kan tlamtlin khawh nakhnga (4) tlaihkhih in kan him nakhnga (5) Kan ram i a um mi kan chungkhar ca ah (6) Committee cio rianṭuannak le hruaitu hna ca ah (7) Taksa le thlarau lei in a ngan a dam mi khrihfa bu kan si zungzal nakhnga (8) Mission rian kan ṭuannak ca ah (9) Chin House le Biakinn kan ngeih khawh nakhnga le (10) Biakinn a kan hlantu Hindol khrihfabu ca ah thlacam rih hna usi.\n+ Saya Pum Hon Thang aa tinh mi a tlam a tlin khawh nakhnga thlacam rih usi.\n+ Khual ah a um mi: Pi Grace Kim le Lee Hana, Val Tho Lian, Saya Joshua Mang Neih Cung le a thaisung nu le Val Isaac Cin Mung te an khuallam a tluan nakhnga thlacam rih usi.\n+ Hlangaih awk: Dawtnak Pardawh Parseh [ https://youtu.be/0-nqrQfnYO0 ]\n+ CMC rianṭuannak kip ah pechantu nan cungah kan i lawm tuk, Bawipa nih thluachuahnak a let tampi in in pe cio ko hna seh.


Miphun le ram cu zeitik caan paoh ah ṭanh le dawt ding, zanmang tiang zongin dawt le ṭanh ding. – Hakha Cherry\nMiphun le ram cu zeitik caan paoh ah ṭanh le dawt ding, zanmang tiang zongin dawt le ṭanh ding.\nKhua le ram, Miphun le ram ka daw ka ṭanh ti i CNLD party i um khi miphun le ram, Khua le ram dawt asi hlei lo. Party cu a ra laimi 2024/5 zongah Chin party thar a dir kho ṭhanmi asi. Atu zongah CNLD lawng khi Chin party asilo i Miphun party ai awh kho tu bik zong asi hlei fawn lo.\nMiphun le ram ṭanh le dawtnak dingah 2008 phunghram nih a hren le hren lo ai san lo. 2008 phunghrampi an remhlo zongah miphun le ram cu ṭanh i dawt zungzal ding asi. Miphun party a dirmi hna ahhin hruaitu ah aho te hna dah an si, mizei bantuk dah an si, zei lungput dah an ngeih ti kha an policy nakin a biapi deuh. Policy le bylaw cu minung nih sermi asi i lungput ṭha lomi hruaitu nih cun remh le hlawt/buar ai tha lem loh.\nNote: CNLD party i um lawng khi miphun le ram dawt asi loh ti kha kan theih dih cio mi asi. 2008 constitution nih miphun dawt le ṭanhnak ding akan hreng loh. Party lutlai hna kha mizei dah an si timi a biapi.Credit-Tual Hei Thang


President Trump Nih Roger Stone Zalennak A Pek Than Mi Ruang Ah Soisel A Hlawh – Chin 11 News\nPresident Trump Nih Roger Stone Zalennak A Pek Than Mi Ruang Ah Soisel A Hlawh\nAmerica President Trump nih caan saupi a hawikom tha a si mi le ruahnak cheu tu ah a hman mi Roger Stone cu nizan July 10 ah khan kum 3 le cheu chung thongthak ding in biachah nak an rak tuah piak mi chung in President Trump nih zalen nak a hun pekthan caah lunglawmh nak in a hun khat.\nRoger Stone hi US President thim nak kong ah Russia nih an chim mi le an cawlhcangh ning kong ah US Parliament sin ah lih a rak chim caah le biahman chim lo ding in zik a nawh mi hna an theih piak dih hnu ah kum 3 le cheu chung thongthlak ding in biachah nak an tuah piak mi a rak si.\nHi bantuk in Roger Stone sining kong fiang tein an theih hngalh dih ko bu ah President Trump nih a ngaihthiam i zalen nak a pek mi hi khuaruah har ngai zong a si tiah an chim cio. Cu ruang ah President Trump nih kan ram phunghram hna le biaceih bawi nih a thlak an ti ning in biachah nak an tuah cang mi kong ah a hawikom pakhat luatter nak ding ah cun zeirel loin a um ko tiah an soisel nak hi a si.\nRoger Stone hi kum 3 l cheu chung thongthlak ding biachah nak an tuah mi hi a ralai mi July 14 ah fehter ding a si caah cu hlan ah cun President Trump nih ngaithiam ding in le zalennak pek than ding in nawl a chuah hi a si.


Christmas Laksawng Caah Innhmun Tha Taktak Mi Man Tlawm Tein An Zuar , Innhmun Duh Mi Na Si Ah Cun A Ran nak In Rak Caw Colh (+Video) – CHINLAND TODAY NEWS\nNovember 27, 2019 admin Chin News 0\nChristmas laksawng caah innhmun fawi taktak in cawk na duh a si ah cun hi thawngpang hi rak tolh hrimhrim hlah . a tanglei ah tling tein kan tial i video zong kan chiah chih . inn hmun an zuarnak hmun hi Kawlrawm Kalaymyo pawngte i Letpanchaung pawmkam i Zonuam ah a si . hi hnu kum 2/1 ah cun hi ka hrawng innhmun man cu van a tawng colh ding lawngte an si hna . a tu ah hin WPC nih sifak santlai lo tete inn le lo ngei lo hna caah tiah an samh thar mi a si , a ran nak in rak fuh ve colh na sung hrim lai lo i hlen a um lo official tein Cozah theihpi nak te he an zuarmi an si .\nLetpanchaung pawngkam te Zonuam ah WPC Innhmun cu mah duh mi poah i thim in Ks. Ting 15-50 man tiang cawk khawh a si. cu lawng si lo in X’mas laksawng caah 10% Discount a si rih lai i , Lucky Ticket zong in Ting 22 in cawk khawh a si fawn . Ting 2 na pek hmasa lai i Mee an in zuh ter hna ah Mee pakhat chung ah Innhmun pakhat cio a um cia i ngah lo ti a um lo .\nMah duh ning in cawk a duh mi si hna seh . Lucky Ticket in cawk a duh mi sihna seh a hmasa bik ah Ks. Ting 2 pek hmasa ding a si lai . a tang mi cu kum 1 chung ah pek khawh than a si . innhmun a kauh lei ’35x’80 , ’40x’70 , ’35x’60 , ’50x’40 le a dang dang zong an um hna . cawk khawh caan cu :20 November in 21 December 2019 tiang a si lai . hi caan chung ah na cawk lo a si ah cun cawk than khawh a si ti lai lo .Mee zuk caan :21 December 2019 (09:00Am)\nPehtleih nak :Ph 09 404 241738 . FB : Lal Biak Khum


President Trump Nih Ralzaam Laknak Kong A ChimmI Cu A Poi Ko A Zat Zong A Chim Cang – Bawipa Tlang\nPresident Trump Nih Ralzaam Laknak Kong A ChimmI Cu A Poi Ko A Zat Zong A Chim Cang\nPresident Trump cozah nih 2020 fiscal kum caah ralzam minung 18,000 tiang lawng US ah lak kan timh tiah an chim. US tuanbia ah US nih kum khat chung ah ralzam a lak tlawm cem kum a si an ti. 18,000 chung ah 4000 cu Iraqis pawl, 5000 cu biaknak ruang ah hremnak a tongmi, 1500 cu Honduras, Guatemala, El Salvador, le a tangmi 7500 cu a dangdang ca ah si lai ti si. Ref:Reuters\nISRAEL THIMNAK HNUZUL:\nSeptember 17 i tuahmi Israel Parliament thimnak ah cozah a ser kho dingmi party a tlingmi an um lo. Party dang he ṭanṭi lawng ah cozah a ser kho ding in an um hna. Cozah ser khawhnak ding ah a tlawm bik seat 61 hmuh a herh, seat 120 chung ah.Nithumni ah khan President Rivlin nih seat tam cem a hmumi party 2; Benjamin Netanyahu hruaimi Likud party le Benny Gantz hruaimi Blue and White party hi hmun khat ah cozah ser ṭi ding in a fial hna nain B&W party nih an duh lo caah Benjamin tu nih ni 28 chung ah party dang i sawm i cozah thar ser ding in president nih a fial.\nBenjamin nih ni 28 chung ah hawi ai sawm khawh lo i cozah a ser khawh lo ahcun W&B party hruaitu Benny Gantz hi hawi i sawm i cozah thar ser ding in fial a si ve lai. Benny Gantz zong nih cozah a ser khawh ve hlei lo ahcun kum dih hlan ah thimnak an tuah ṭhan hau lai i kum khat chung ah thimnak voi thum (3) an nei ti nak si telai. Thimnak tuah ṭhan ding cu phaisa tamtuk a dih ding si caah a si khawh chung in thimnak um ṭhan lo ding in president Rivlin nih hrial a timh ti a si. Ref: Reuters Nikhat khat ah cun Chin state zong ah coalition govt. hi dirh a herh caan a um ve te kho mi a si.\nFRENCH PRESIDENT HLUN A THI:\nZahan (9/26/19) ah kum 86 upa French president hlun Jaccques Chirac a thi. Chirac hi kum 1985-2007 tiang term hnih chung president a ṭuanmi a si. Kum 1974-1976 le 1986-1988 zong ah Prime minister a ṭuanmi a si fawn. Paris Mayor zong kum saupi a ṭuanmi a si. President a ṭuan chung ah president term kum 7 a si tawnmi kum 5 ah a thlen. French ram ah European phaisa hman zong a thawk pi hna. Ref: Reuters\nUK PM AI CHUAHSUAK DEUH:\nBritish Prime minister Boris Johnson nih UK parliament thihter chung (suspend) a timh seek mi cu phunhhrampi kalh (Unlawful) a si tiah Supreme Court nih an ti piak cang i MPs pawl nih biatak tein an mawhchiat chin. Cu maw ka duh lai ti phun in bia faakfaak in a ti chin hna i a dohtu MPs an thinlinh a zual. Ref:Reuters\nBritain pawl an buai cemmi cu European Union in chuah an timhnak kong a si. EU in chuah ding le ding lo (Brexit) Referendum an tuahmi ah chuah ding nih a tei caah October 31, 2019 hi a hnu bik ni (deadline) a si. Atu tiang EU chungtel dang hna he hnatlaknak an tuah khawh rih lo caah PM Boris nih hin hnatlaknak um lo zong in kan chuah tak hrimhrim hau cang tiah ai timhmi a duh lotu pawl nih kham kho hna hlah seh tiah Parliament hi thih/dinhter chung a timhmi hi si. Asinain, phungram kalh a si caah zei lam in dek chuahpi a timh tehna lai theih a si rih lo. A duh lotu pawl nih cun a ni (deadline) hi thawn usih law tlamtling tein ceih rih usih ti an duh. Boris nih a duh ti lo. Cucu an buai cem nak cu si ko. Ref:Keimah\nThailand cozah nih Kawlram mi minung 109 Myanmar ramri Kawhtong ah an van kuat hna tiah Myanmar Immigration ṭuanvo ngeitu nih an chim. July thla zong ah Kawhtong ramri hin minung 258 an rak kuat cang hna ti a si. Ref:Irrawaddy\nROHINGYA RALZAM UMNAK:\nBangladesh cozah nih Ronhingya/Bengali ralzam pawl umnak Camp 3 thirhri hling in kulhpiak, CCTV bunh le a vengtu umnak ding donhhlei (tower) kan tuah lai an ti. A ruang cu camp chung ah hin sualnak phunphun: gang phu, riitsi zuar, le phaisa lak in ramdang i minung kalter tbt. (human trafficking) a tuahmi um tiah an zumh. Tukum chung lawng ah Rohingya camp chung ah minung 39 cu meithal kahnak in an thi cang ti a si. Ref:Telegraph\nRohingya ralzam pawl Kawlram i an kirnak ding kong ah Myanmar, Bangladesh le China palai pawl UN meeting tuahnak New York ah tonnak an ngei hna. China nih Rohingya ralzam pawl kirnak ding hi tlangtlaakpi a van timh hnik hna. China ngai nih khuazei hlei a phakpi kho hna lai lo tiah mi tampi nih an sawi len.\nNI 70 RAWL EI DUH LO IN UM:\nMexico lei in US ram ah phung ning lo in a lut ve mi El Paso Texas ah an hrenmi Ajay Kumar, kum 33 India pa cu asylum a sawk lengmang nain an cohlanpiak duh lo caah ni 70 chung rawl ei duh lo in a um. A pawng zong cheu 3 cheu 1 a zor caah a umnak ding theih khawhnak ding seh (tracking device) a ke ah an khihpiak i chuahter chung nak nawl an pek. Laimi/Chinmi hlah maw US ram pem a duh cemmi kan si lai ti na lakah miphun dang tu an rak si deuh. Ref:Guardian\nSUPER BOWL 2020 SHOW AH:\nKum vui 2020 Super Bowl tik i a karlak dinh caan i zapi nuamhnak a tuahtu ding ah hlasak thiam, muidawh, tungtai rem, pa orfok, ziam kho lo nu pahnih Jennifer Lopez le Shakira an thim hna. Super Bowl hi February 2, 2020 ah si lai i Miami, Florida ah tuah a si lai. Ref:#Guardian\nFACEBOOK AH LIKE LANG TI LAI LO:\nFacebook a hmangmi nih caṭialmi or hmanthlak tarmi pawl LIKE an tuahmi zat, video an zohmi zat, siloah hi bantuk phun: an tuahmi pawl hi mi dang nih hmu kho ti lo ding in thlen an timh. A thlah/post tu lawng nih hmuh khawh ding in an chiah cang lai ti si. Ref: Guardian\nManny Pacquiao Nih Live in Hla A Sak Nak! (VIDEO)\nPrevious Article Tutan I Kan Far Nu Van Hlei Sung Hlasak Cu Celh Asi Lo ” A Poi Lo Dawtmi” Tlangval Ca Bakah Asi\nNext Article Khah! Chinmi Minung Pathum An I Tel Kho I An Pathum Tein Teinak An Hmuh Cun


Salai Ṭial Hram Ling: Chinram Nih A Ton Khawh Te Dingmi Lihnin|Capar – Chin World News Evening\nApril 20, 2020 April 20, 2020 Salai Van Theihtlei\nNizaan nai April (16/4/2020) ah Coronavirus Raichia he thir le phang in kan um lio ah thawng thalo chin Lihnin nih Chin ram a hun hninh than. Phuat lo le phuat lo ai phua, minung kan him ca ah hna a ngam lehlam. Halkha UPC Biakinn belte a cung celing a thlak hna. Dawr cheukhat thlalang zong an kiak. Thilri zeimawzat zong an rawk tiah chikkhat te thawng a hung puang. Kan lau ngai cio. Rawn lei cu a kan phan hraw lo. Tlanglei hoih in ai hninh ca ah a si deuh lai. Kan ram cozah Khuati Zungpi (Department of Meteorology and Hydrology) nih 6.1 Richter Scale asi tiah a thanh nain, US Geological Survey nih 5.9 asi tiah an langhter ve. Zei va si khom ah (6) cu a phan tinak asi. Lihninh tahnak ah 6 Richter Scale cung hi a fah ai thawk cang. Richter Scale paruk cung hin cun innchung thilri zong a thui khawh hna i, tlakrawh vampang zong an kiak bul kho cang tiah fimthiam hna nih an chim tawn. A thaizaan ah 3.6 Richter Scale nih a hun hninh than. Lihnin ai peh ngai.\nChin ram ah li aa hnin ee tiah thawng a hun than paoh ahhin ka lung ah “duk” tiah a hung chuak tawnmi cu “Sagaing Fault” kong lengmang asi. Geological lei hi ka cawng lo nain a hngalh ka duh ngai. Fing le tlang le vawlei titsa umtuning hna hi umhar pheng ah ka rel samsam tawn. Sagain Fault kong hi Pu Zipeng Ni Kung nih Muko Mekazin (asi rua) ah a rak tialmi ka rak rel. Cu hnu cun Sagain Fault kong hi Lihninh fatin ka lung ah a chuak peng. Kan vawlei khuacaan thlennak, ti le ram kong hi hngalh a phu ngaingai ko tiah ka ruah ca ah capar sau nawn tein ka van thai. A ralaimi kan chan ah Chinram nih fak tuk in a ton khawh te dingmi pawngkam rawhralnak tiin tlang ka van tar ko. Zeidah kan ton lai? Chanthar ah zawtnak, rawhnak le thih le lohnak lawngte aa tthuanh ttung ai!\nSagaing Fault kong ruah fatin te hun char lo awk a tha lomi cu kan vawlei pumpi titsa kong hi asi theo. Kan vawleipi hi vawlei titsa ai sersiam ning ah thaitholh bang kak sual lo tein hrual in pumh mi asi lo. Vawlei muru (inner core, Meihang in tuammi thirthap (outer core), Kan vawlei titsa chang lunghak thap Mantle (meng 1800 tiang a chah an ti) le kan vawlei titsa tiin ai ser. Kan vawlei titsa thap pi hi a tanglei ah meng 80-120 tiang a va chah ve ee ti asi. Cu thappi phar (15) hrawng ah ai tthen ee ti asi. Phar tthen puam deuhdeuh tthen sarih (Major plate or seven continents) tiah kawh an si. Cu ruang ah vawleicung ah Vawleithen (Continents) pasarih an um tinak zong cu asi ko. A dang hi cu Secondary plates tiah an kawh ve hna. Cu vawlei phar le tthen pawl cu Tectonic Plate tiah kawh an si ve. Vawlei phar pawl hi an um bon ah um loin kum million an tar pah in an i thawn ve lengmang. Tahchunhnak ah atu India ram vawlei phar pi hoi hna khi a hlan lio kum 71 million lio ah cun atu Sri Lanka ram ahkhin a rak um ee tiah thiamsang hna nih an chim tawn. Kum khat ah 5cm in ai thawn lengmang i, nihin ah India vawlei thap pi khi, kan ram hnu lei ah a hun um khi asi ti asi. Zeiruang ah dah ai thawn tiah cun, a hnu lei ah a ummi amahnak ngan deuh Arabian Plate, South America Plate le Pacific plate hna nih a hnulei in an tawt lengmang ruangah asi. Cu tawtnak thazaang cu Kan vawlei chungril pawl nih tthawnnak (energy) a chuah ruangah acung vuan leiphar pawl kha ticung hnahchawl vuan bang a vuanter ve hna.\nKan vawlei titsa pi hi vawlei muru (inner core) tiang fek thipthep tein an vai sengh tlaih lo ruang ah a si i, a cungpalang ah vawlei khuacaan le umtuning zulh in an i thawn hna tiah a vuapvap in ka van thai. Geography a cawngmi hna nih hinak fiang hin nan kan fianh khawh lai ka zumh.\nKan Ram Vawleiphar Pawl Umtuning\nVawleicung ah a nganbik vawleiphar hi Pacific Plate ti asi. A pathumnak a nganbik hi Asia vawleiphar Eurasian Plate asi. Eurasian Vawleiphar cung ahhin atu Asia ram tambik pawl an um. Eurasian Plate chung zong ah cun a tthen tete in an hun cheu rih hna i, ASEAN ram zapi ti awk in kan umnak hi Sunda Plate ti asi. Kan nih ram vawlei tu hi khuaruahhar ngai in a um. India vawleiphar kha a hong riangmang i, Sunda Plate (Eurasian Plate) he ai tonnak hliah ciahciah kha kan ram asi ve. Cu hliahthluan cu Kawlram komh a laicir bak khin a tan le Kachin ram khin tungzulh in, Khualipi pawl a hun tancheu duahmah hna. Mandalay, Sagaing, Naypyidaw, Bago le Yangon khin chuak put in a tan I, Andaman Rilitang tiang ah a vai su. India Plate le Asia vawleiphar ai tonnak bak ah kan ram a um. Kawlram vawlei a laicir bak khi India vawlei phar ah a dong.\nKan Chin ram vawlei\nKan Chin ram vawlei hi India vawlei phar chung ah a ummi a nichuahlei ki asi. Zeiruang theng ah dah kan fingtlang hna hi an san khun timi hi nan ruat cio tawn theo lai. Leilung mansung chuak kan ngei lo ee tiah kan chim lengmang. Kan vawlei a no tuk. Zeidang chimlo, ruah fak deuh a ih sual hmanh ah lam le sul vialte an min, an cim. Kan hnu te ah Rungtlang a cim cumu! Hihi a ruang bik cu kan ram vawlei fing le tlang hna hi a luancia kum 10 million tiang hrawng ah cun rili tang ah rak um ruang bik ah si dawh asi bik ko. Pathian nih a ser ka tein a tu kan ram hi hitining tehin a rak um ko rua tiah kan rak ruahmi kha a rak si lo ai. Ai thawnmi le ai thlengmi vawlei cung ah kan um. Fing le tlang le ilhkiak lawngte kan ngeihnak zong hi India Plate nih Eurasian plate a va suknak hmurpar deuh asi ruangah namte bilhkir bang a kir dihnak hi asi kolai. Hi Indian Plate le Eurasian Plate an hun I suk bak hin Hymalya tlang timi cu a hung chuak. Vawleicung tlangsang bik ah ai chuah phah. India plate le Eurasian plate cu pafa bantukin an i hmetpuamh. Nenno deuh in mihak deuh van suk hrat cu a hmurpar a kir dih ko. India plate le Eurasian Plate an I suk ruang ahhin vawlei phar hme tete zong hi an chuak ti asi. Nitlak lei ah India plate le Eurasian plate cu dengteo deuh in an i tong. Cucu Himalayas tlang ai sernak asi. Nichuah lei kan nih vawlei hi Sunda Plate ah paisah deuh khin a vung det. Cu bantuk Paisah vawlei detnak paoh ah cun Fault timi vawlei pelh a um duh khun ee tiah thiamsang hna nih an chim theo. Cuticun Sagaing Fault pi cu a hun umnak asi theo lai.\nSagaing Vawlei Pelh (Sagaing Fault :Continental fault)\nA cunglei ah ka langhter bang, India vawlei le Eurasian Plate (Sunda Plate) paisah i tonnak cu Myanmar ramkomh chung laicir bak ah 1500 Km sau in a um. Cucu Sagaing Fault tiah min pek asi. Hi Sagaing Fault hi a min a than khun nak cu paisah (Strike-slip) in vawleisa ai tonnak hmun asi ruang ah asi. An I ton lawng siloin, kumkhat ah Sagain Fault hi 18-20 mm tiang India Plate nih a thawnpi. Indian Plate pi cu nichaklei ah kumkhat ah 5 cm tluk in North East lei ah ai thawn. Eurasian Plate hi 2 cm tluk lawng ai thawn caah Indian Plate ai laklawh tuk. Cu ruangah a muihmai a kawr dih. Himalayas tlang hoi hna khi Eurasian Plate ah ai torkhar tuk ruang ah kumkhat ah 5 mm a tthang an ti. Sagaing Fault zong hi kumkhat ah 18-20 mm tluk in Sunda Plate hi paisah in a hnur. Hmunkhat ka zawnte ah tang ko in donhtu dophit a um tikah cu nih cun kum zeimaw a kham khawh nain, a tuar tilo tikah a pelh dut tawn. Cu nih cun vawlei sa a cheu, a tthenter, a sukkhut, cuticun Lihnin lianngan pi a chuahnak cu asi tawn. A cunglei ah ka langhter bang, kan vawleisa hna hi a tanglei ah meng 80-120 tiang an chah. Cu ahcun mangtara lung meng 70-80 zong an um ti asi.\nCubantuk pawl an hun kiak le an I suk ahcun a nemtuk mi vawleisa kha an khenh I, Lihnin cu a chuahnak asi. 1906 kum ah Francisco Lihnin a chuahter tu minthang San Andreas Fault (Movie zong an chuah bal) he khin Sagaing Fault hi an sining ai khat ngaingai ti asi. Kha kum ah US ram ah minung 3,000 nunnak a rak liam. Sagaing Vawlei Pelh zong hi Sagaing Fault zong hi caan saupi chung a cawlcang mi (seismic activity) ngiathlai bikmi Vawlei Pelh pakhat ah a cang. A mah thawnghin Kawlram hoi hna hngalh asi theo hmanh maw. Sagaing Fault ttih a nunnak cu 7 Richter Scale Lihnin tiang a chuahter khawh ruangah asi. 1930 ah Sagaing Fault cu a rak pelh. Bago kam in 7.3 Richter Scale in a tho. Rawn ram a rak den ciammam i, ramchung ah minung 500 an rak thi. Yangon khua lawngah minung 50 an rak thi. Kha lio ah Yangon khua a rak hmete rih. A tambik minung 400,000 hrawng an rak um. A tu ah 2.5 million kan um cang. 11th November 2012 ahkhan Thabeikkyin earthquake a chuak. Minung (26) nunnak a liam. 2016 kum April thla zong ah a rak I hninh ruang ah Kawlrawn pura cei lak a rak thluk hna. A fiangmi cu Lihninh a chuahter khotu vawlei pelh kam te ah kan um tihi asi.\nChin Ram Zong Nih Fault Kan Ngei Ve\nChin ram nih Fault kan ngei ve hun ti ahcun kan lau tuk sual hnga maw? A hngalmi zong kan tampi kho. Chin ram kan kam te ah Fault sau mi kan ngei ve taktak ko. Cucu nizaan nai April (16) lihnin ai thawknak Falam in meng (23) ai hlatnak Runva chuak zawn kha asi. 2012 ahkhan Earth Quake observatory of Singapore nih Sagain Fault kong an chiimnak ah Myanmar ramchung ah active fault pawl Satellite Data hmanthlak an chuahpi. Cu chungah Chinram kulh le Sagaine ramthen aitonnak ramri zawn, Chinram laitan Gangaw khin nichaklei ah ai rin ziahmah i, Sagaing ram Aungzayya khua kam tiang a kai.\nCucu Thrust Fault asi tiah an langhter. Cupin ah Runva chuak in Chin ram chung lei deuh ahkhin Fault tawite a um than. Cuka zaw te cu hlah maw nizan nai ah a pelh i, ai hnin mi kha a si kho tiah kei nih cun ka hei purh dah colh. A ngaingai ah cun Thrust Fault kong hi Scientists pawl hmanh nih an ruahdamh khawh setsai lomi asi. A ruangcu a pelh tikah a langlo ti asi. Thrust Fault kong a phun tampi in a um. A tam lai ca ah capar dang in chuahpi khawh kai zuam telai ka ti. A tlangpi in Chin ram nih kan ngeihmi Fault hi leilung tar cangmi hmunkhat kha leilung no nih a cunglei in a det tikah a chuak mi asi ti asi. Kan chim bang kan Chinram vawlei hi vawlei dang sin ah a no tuk rih. Kawlrawn vawlei khi Indian Plate kizum nih a suk i, ai kalpi chihmi leilung upa ngai asi tiah Geologist pawl nih an chim. Cu ca ah Kawlrawn (Kalay Valley) hrawng leilung khi vawlei kum upa asi deuh kho. Khi vawlei phar cungcuang in kan vawlei nih a hun tawt tikah Sagaing ramthen le Chin ramkulh ri ah Thrust Fault a umnak hi asi lai tiah keimah pumpak ruahnak in ka hei purh.\nRunva Fault Kan Ti Ne Lai Maw?\nFault hi a min an pek duahmah ve hna. Chin ram zong Fault sau nawnpi nih kan kiang in a kan um hnawh ve. Sagain Fault zong nih a kan hlat fawn lo. Nihin ah kan hun ton cuahmah mi Lihnin cu Runva kam in a thawh ca ah kan Chinram ah Runva Fault tiah min ka hun bunh ve (Min um cang sehlaw theih lo). Thrust Fault timi pawl hi leilung kum upa le leilung kum no an isuk tikah a chuakmi asi. Cu ca ah Leilung no deuh kha namte par bilh in an i bil ziahmah ve hna i, cu I bilnak nih cun Lihnin a chuahpi khawh ve. Lihnin a thawn le thawn lo tu cu vawlei sa ai bilning le leilung tang lung hna an I sersiam ning zulh in a si lai. Nizaan nai ah 6 Richter Scale nih a kan phak tikah thinphang cu asi. Runva Fault nih lihnin fak a kan pek sual ahcun, kan Chin ram ca ah zeidah a cang kho lai, ruah awk a har ngaingai.\nChin Ram Le Lihnin\nKan Chinram tuanbia ah Lihnin nih mi a kan thiao le nunnak a kan lak ngaingai hi a um hraw rih lo. Mincimh le vawlei tolh deuh hi chanthar ah kan hun ton. Asinain, kan daithlan awk le ruah lo in kan um awk cu asi hrimhrim ti lo. Nihin kan vawlei khuacaan chiat lak ah fak piin ralrin kan herh. Kan vawlei kong kan cawn le kan hlathlai deuh a herh ko. Nihin kan chan ah cun, 4 Richter Scale in a cunglei nih Landslide a chuahter khawh tiah hlathlaitu hna nih an chim. Chinram ah kan ttih bikmi cu leimin a si. Khuate le a thangcho tuk rihlo mi hmun ah Lihninh nih innlo a hrawkhral khawh hi a tlawm. Kan lamsul, tlangsang tang um kan nih ca ah, ruahsurh hmanh a celh tuk lomi kan vawlei nih Lihnin fak nih a kan den sual ahcun, leicimh le tlangcimh kan tong kholo kan ti kho lo. Khuapi um kan ca ah phan awk a um ngaimi cu chanthar le kan innsak asi telai.\nRam thancho nak ah innlo tha sak asi lai. Asinain, Quality chia tuk in tlakrawh inn kan sak ahcun, voikhat a kan thui ah a kiakman ding innlo kan sak sawhsawh sual lai ttih a nung ngaingai. A bikin, Market, Shopping Mall le biakinn tibantuk hna hi zumhraih deuh tein kan sak khawh ahcun, Lihnin ca ah hna a ngam deuh ko hnga. Chanthar vawlei hi kan chim kho taktak lo. Kan kam te ah a ummi, Runva Fault hoi hna hi Thrust Fault asi ca ah a pehpeh in a pelh I, ai hnin kho phun asi. Kan Chinram ah Tsunami phan awk a um lo ti awk asi. Asinain, Mincim cu kan ca ah Tsunami bantuk asi. Fim a cawngmi kan mino hna nih kan Chinram vawlei kong hi tha deuh in study kan tuah piak rih u. Kan ram kan vawlei kan dawtnak le kan khurawmh nak cu a kong kan hngalh hi pakhat asi. Aralaimi chan le caan ah Chinram ah Lihnin fak kan tong te sual kho. Faktuk zong in kan tong sual kho ko. Kan fingtlang le kan ram hi him ko seh ti cu kan thlacam asi ko. Asinain, Nihin kan vawlei ai mah lo. Kan I ralrin a herh ko. Chinram him hram ko seh.\nCatenh: Ka ca a sau ngantaw. A dih tiang a reltu na cungah kaalawm. Pumpak in Geology cawnnak ka ngei lo. Ka palh sualnak a um ahcun “kha zawn te kha na palh kha liai” tiah hun ka ca te ulaw kaa lawm chinchin ko hnga.\n(1) The 11th November 2012 Thabeikkyin earthquake, Ian Watkinson, Soe Thura Tun and Kuvvet Atakan, Project File.\n(2) The Sagaing Fault, Myanmar: Soe Thura Tun and Ian M. Watkinson (Chapter 19) Geological Society, London, Memoirs.\n(3) India–Myanmar Convergence, K.S. Valdiya, Jaishri Sanwal, in Developments in Earth Surface Processes, 2017.\n(4) Strong quake in Myanmar: Wang Yu et al, 2012; Earth Observatory of Singapore.\n(5) What is a fault and what are the different types?: USGS – Scince for a changing World.\nNote: Hi Capar hi Salai Ṭial Hram Ling nih a facebook Timeline ah athlahmi a si i amah siannak in kan vun tar chinmi a si.


Minung 5 Tlaih An Tong - News and Media\nRitsi A Zuartu Minung (5) Cu KSP Sinah An Up Cang! Kayin Miphun Hriamtlaitu KNDF Battalion (10) Nih Ritsi Tiah Auhmi (ယာမ) 350, phone (5), power bank (3) he minung (5) hna cu April 11 ah khan an tlaih hnuah KSP kutah Kan Up Cang Hna Tiah Anmah KNDF Nih Cathanh Chuah! Crd – TCP. Rel chap – Kum 2 timi Zuamcawhnak (Kawl zumh ning) Ne Win Lucky No. 9 a si i Than Shwe Lucky Number cu 11.\nKalay PDF Sakhan Pakhat Kah An Tong, PDF Pakhat Nunnak Liam Pinah A Dang Pakhat Tlaih A Tong!\nKalay peng chung PDF Kalay Battalion (3) cu April (12) ah SAC ralhrang ralkap nih luhhnawh in an kah tiah kan theih. Anmah hna bawmh dingin a kalmi PDF pahnih hna cu\nSAC ralhrang ralkap nih an kah caah pakhat nunnak a liam pinah Myint Tin San (ခ) Thangpuia cu an tlaih tiah thawng kan theih. PDF Kalay sakhan kahdoh dingin SAC ralhrang ralkap nih Lai Tlang lei in kal in an hel i, cuticun an luhhnawh tiah thawng kan theih. Cucaah PDF Kalay Battalion (3) sakhan cu caan karlak kaltak a si tiah kan theih.\nMino (3) Cu SAC Ralhrang Nih Thahnak Kong


A Fak Tuk Hringhran : Duh Lonak A Langhter Ve Mi Ngak Ttah Pa Cu Police Nih An Vuak Nak Ah A Nun Nak A Liam – Onlinenungak\nA Fak Tuk Hringhran : Duh Lonak A Langhter Ve Mi Ngak Ttah Pa Cu Police Nih An Vuak Nak Ah A Nun Nak A Liam\nZangfaktuk si ko e : : Myanmar Ralkap Nih An Kah Mi Hngakṭah Tlangval Kum 20 Pate Cu An Vuak Nak Ah A Thi.Myanmar ralkap pawl an cawlcangh ning cu tih a nung chin lengmang ko zoh sawhsawh hmanh ah mi a rap tuk hringhran, mi kah , kutthlak , velhle dehcok hi cu an rian bak ah an i ruah cang.. An kut lawng hmanh in mipi hi an thongh cang hna.\nA bengh loin meithal tawka in minung an sawh hna, an vuak mi hna hi a thih phah mi an tam tuk cang.March 5, nizan zong ah khan Mandalay i daitein lamzawh i sandahpiah nak a nei mipi cu ralkap nih an meithal puah bu in an dawi hna i Mg Naing Min Ko ( kum 20 ) pate cu a ke ah an kah ngah. An ke i an kah ngah tikah cun a zam kho ti loh i, ralkap pawl nih cun a tluk nak hmun ah an vuak chih thluahmah.\nAn chuih an lamh meithal taw in an sawh len, cuhnu ah cun ralkap pahnih nih cun Mg Naing Min Ko cu an liangah an i khinh i a thi cang tiah thawngthanh nak an tuah. Ralkap paw an rapthlak ning cu Mg Naing Min Ko thih nak kong an thanh i namte hmangin ralkap a hrocer ruangah ralkap nih an thah lawlaw mi a si tiah an ti.\nAsinain, ralkap nih Mg Naing Min Ko an kap ngah hnuah an vuak lio , an thiar lio pawl cu CCTV ah record a rak um. Mg Naing Min Ko cu Mandalay 88 le 43 lam karlah ah a u he a um ti mi nulepa a nei ti lo mi a si. News Journal


InnpiRamdang ThawngpangThawngtha Chim Minthang Rev. Billy Graham A Nunnak A Liam\nFebruary 22, 2018 Salai Robert Ngun Sang Ramdang Thawngpang 0\nUS ramhun cheukhat le American mi thong tampi i thlarau lei pa a simi thawngtha chim Rev. Billy Graham, kum 99 cu Cawn Nithumni ahkhan hi vawlei nunnak in a liam cang tiah theih a si.\nJimmy Carter in Donald Trump tiang US ramhun hna nih Billy Graham a thihnak cungah an ngaihchiatnak le an thangthatnak an langhter hna.\n“Kan Pabik Billy Graham a thi. Amah bantuk ahohmanh an um lo. Khrihfa hna siseh, biaknak dang vialte hna nih a zuun an tuar cio lai. Khuaruahhar pasaltha a si”, tiah President Donald Trump nih a tial.\n“Billy Graham hi America ram tuukhal (pastor) a si. Khrih a zumhnak le a thawngtha chimmi nih vawleicung minung tampi a thangphoh hna. Mitha pakhat a si bantukin Khrihfa hna thinlung lawng si loin biaknak dang hna thinlung zong a tawngh hna tiah ka ruah”.\n“Pumpak hawikom pakhat in theihhngalhnak ka ngeihmi zong hi thluachuah taktak a si. A hlan lio US ramhun hlun ka fapa telh in ka fale hna cawnpiaktu pakhat zong a si. Kan chungkhar nih a zungzal in kan ngai lai ee”, tiah president hlun George H. W. Bush nih a chim.\nBilly Graham hi Bush chungkhar he aa naihniam ngaimi an rak si i George W. Bush nih 1985 ah Billy he pumpak biaruahnak kan rak ngeih hnuin zudin zong ka rak i phiat tiah a chim.\nHarry Tuman in Barack Obama tiang US president pawl hi Billy Graham nih thawngtha a rak chimh cang hna. Asinain, President Jimmy Carter lawnglawng hi biatak tein zumhnak a dirpimi a si tiah Graham nih a rak chim.\n“Billy Graham hi ka thlarau lei nunnak lam a ka hruaitu a si. Bat hngal loin ruahchannak le lungrualnak thawngtha a chim i vawleicung minung thong tampi nunnak a sersiam”, tiah US president hlun Jimmy Carter nih a chim.\nBilly Graham a thihnak kong cu Billy Graham Evangelistic Association nih nizaan ahkhan thawngthanhnak an tuah. Billy Graham hi Nov 7, 1918 ah Charlotte, North Carolina ah a rak chuak.\n1934 ah nun thlennak a rak hmu i atu i Trinity College of Florida tiah auhmi Florida Bible Instute ah cawnnak a rak kai i 1939 ah Baptist pastor ah rak khanh a si.\n1950 ah Billy Graham nihhin Billy Graham Evangelistic Association (BGEA) cu Minnesota ah a rak dirh i “Hour of Decision” timi zarh tin chuak radio program a rak tuah. Amah hi 1950 in radio le TV cungin thawngtha a chim hmasatu le thlarau tampi a rak tlaitu a si.\nBilly Graham hi US president tampi i thlarau lei pa le ruahnak petu zong a si. President George H.W. Bush chan lioah hin White House ah 1991 ahkhan thlacam pumhnak amah hi rak sawm a si.\nGraham le a nupi Ruth Bell Graham nihhin fa 4 an ngeih hna. An fale hna chungah Anne Graham Lotz le fapa pahnih hna cu pastor an tuan. An fapa William Franklin Graham hi atu ah Billy Graham Evangelistic Association hi lutlai a si.\nBilly i a nupi Ruth cu kum 64 deng tiang vawleicung minthang Baptist thawngtha chim he hmunkhat ah an um ti ko nain a thih tiang Presbyterian a si peng. A nupi Ruth cu June 2007 ahkhan kum 87 a si ah a rak thi.\nBilly Graham nih bia roling a rak chimmi pakhat cu ‘ka hnangamnak nganbik cu Khrih ta ka si, zeipoah cang ko hmanhsehlaw, Khrih nih zeitik hmanhah a ka hlaw in a ka kaltaak bal lai lo. Hi vawleicung ka um chung poah keimah he a um lai i, ni khatkhat ah vancung ram ah zungzal Amah he umti dingin ka kal te lai. Cu ni cu kaa hngahchan’ ti a si.


Sianghngak chia minung 5 hna nih cun an hawi pakhat cu an vuak hnu ah motorbike he an rial rih i athi. – Chin 7 News\nHi tleirawl india ram mi cu sianghngakchia pa 5 hna nih i bawmh in an vuak hnu ah motorbike he arial rih i anunnak an lak.Deoria i a um mi tleirawl vanchiat nak atawng mi pa Ranjit Kumar Singh hi kum 17 lawng i upa mi asi. hi pa nih hin Training institute i classroom ah ahmai lei thutnak ah thut aduh ruangah sianghngakchia dang hna nih cun acung ah thinhan nak an nei hi asi.\nRanjit le he sianghngakchia hna karlak ah cun buainak achuak i, nihnih aliam hnu zawng ah an thin ahang peng caah. Ranjit cu fak tak tak in an thuat i,june 8 i sianginn an chuah bak in athilri cu an phawih dih i underwear he lawng a um ter i, rod le fung hmangin zeihmah thei lo tiangin an vuak.\nHi ti zeihmanh thei loin an vuak hnu zawngah hin aza ti loin motorbike he an rial chih rih i, alu ruh akuai pinah apaw chung lei faktuk in akhawn caah anunnak aliam nak hi asi.Police hna nih cun hi thil cang mi cu an hlathlai colh i, hi thil i ai tel ve mipa tiah an zummi minung pakhat cu an tlaih cang. Hi misual sianghngakchia minung 5 hna hi Kum 17 in kum 20 karlak lawng te an si tiah an chim.ref:MPN


2016 CND & Norway Chin Football Championship kong thawngthanh – Chin Community in Norway\n2016 CND & Norway Chin Football Championship kong thawngthanh\nJanuary 21, 2016 ccn 0 Comments\nNorway khuakip um kan miphun khat vialte nan dam cio hna maw? Nan rianttuan, cacawn le cawlcangh khuasaknak cio ah nan tluang cio lai tiah ruahchannak kan ngei. Kum hlun adih i kum thar kan hun luh tikah thil thar tampi kan hun ton ve bantukin, kan tuah tawnmi tuah tthan ding thil tete zong an hun kan chuah hnawh tthan ve. Tutan zongah zapi nih kan theih awk a tlakmi le kan i tel cioding thil asimi kongah thawngthanhnak kan hun in tuah tthan hna.\nChin National Day 2016\nCND cu kum tin tuah tawnmi asi bantukin 2016 zongah Norway hmun li ah CCN hruainak in tuah dingin kan ceih. Hmun 4 tuahnak le tawlreltu ah thimmi upa le hna cu a tanglei bantukin asi.\n1. Nord Norge (Pu Sang Uk Cung Zinlawng)\n2. Oslo Area (Pu Leng Dun)\n3. Aust agder + Telemark (Vanlentine Thang – Valte)\n4. Vest agder + Rogaland ( Sang Cung Lian + Peter Sang Lian Thang)\nAcunglei CND tuahnak hmun cioah CCN nih atlangpiin i tel dih seh tiah duhmi cu;\n1. 2016 Chin National Day cachuah (statement)\n2. Norway ah Chinmi Fagbrev, Degree, Mintthatnak (rianah/cawlcanghnak pakhatkhat) a hmumi hna “Lunglawmhpinak Roca” peeknak.\n3. CND background i khat kho cio seh (CCN nih suai liomi vakok cuangmi screen i hmang kho cio seh).\nMah le area cio ah CND timhtuahnak cu ttuanvo ngeitu kan pa le hna nih an tawlrel cuahmah lio asi. CND tuahnak theih ciami hmunhma lawng siloin a dangdang ah kanmah lungtho tein le local base buu cawlcanghnak in ai timhtuahmi kan um ahcun CCN upa hna sinah thawngthanhnak kan tuah kho ve ulaw, acunglei langhtermi i hrawm dingah kan duhmi pawl i hrawm khawh ve ahcun thil tha asi lai tiah kan ruah.\n2016 Norway Chin Football Championship (NCFC)\nPumpalulh i celh hi minung kan i hawikomhnak le ngandamnak caah a herh lawng siloin team ah ai telmi miphun hna zeitlukin dah lung ai rual, hmunkhat ah an ttangtti kho timi a langhtertu zaangcelhnak zong asi. Norway zongah kan Chin miphun kan phanh hnuah cetlo tein a kan hruaitu upa le hna nih zaangcelh zuamnak a kan tawlrel piak lengmangnak kum 10 leng a kai cang.\nTukum zongah mino pawl nih celh zuamnak um dingin duhnak an ngeih lawng siloin Europe Chinmi kan i hawikomhnak 2016 CCEU conference zong nih a kan herh caah pumpalulh chuih celh zuamnak cu June 29 – July 2, 2016 tiang, Stavanger ah tuah dingin a tanglei bantukin timhtuah cuahmah asi.\nNovember 21, 2015 ah mah kong he pehtlaiin tawlreltu hna le ttuanvo ngeitu hna meeting an thu cang. Budget zong 140, 000 kr (Tingkhat le thong sawmli) suai asi. Hi puai kongah zaanghlei a kan chuahpiaktu ttuanvo nganbik a kan laakpiaktu convener Nelson Lian Ling (Florence pa) cungah le upa dangdang cungah lunglawmhnak roca kan ttial. An meeting phichuak ceihkhanmi tete biapi deuhmi thawng kan in thanh chin ve hna lai.\nNCFC ah telh ding in ceihmi items le tawlreltu hna;\n1. Football – Nelson Lian Ling\n2. Volleyball (nu & pa) – Nelson Lian Ling\n3. Fashion & Talent show- San Mary Lian\n5. Capar tial zuamnak – Saya Van Hei Lian\n6. Group discussion – Ni Tha Bor\n7. Hlasak zuamnak – Ral Siang Mang\nFootball team a chuak kho ding hna:\n1. Hamer area\n2. Elverum area\n4. Stavanger area\n5. Egesund area\n6. Sandnes area\n7. Agder area\n– Football zuamnak laksawng peek ding cawtu dingah ttuanvo peekmi cu, Chan Cung Hnin asi.\n– Budget adih ding, 140, 000 kr chungin 40, 000 tiang (CCN nih chuahding) 30, 000 kr (Inntek Stavanger nih chuah ding), 60, 000 kr (celh zuamnak a chuakmi mah area cio nih chuah ding).\n– Puai a rami mikhual pakhat nih registration fee 200 kr peek ding.\nKan puai ningcang tein kan tuah khawh nak caah ttuanvo ngeitu upa vialte nih zaanghlei cawi lawng siloin mipi zong nih lungthin, thazaang, thlacampiaknak le kan ngeihchiah in kan ttan cio ahcun, kan miphun huap caah tthahnem santlai asi ko lai tiah ruahchannak le zumhnak ka ngei ko. Kan biakmi Pathian tu nih kan umpi seh law, hlawhtlinnak kan pe hram ko seh.\nSang Cung Lian Darchum\nPrevious Previous post: UDI: 2016 ah dawrnak sokmi thong 60 an phan kho\nNext Next post: Chin National Day and National Duty- Robert Siang Lian


Thantlang mei Akangh Lio I Hman Arak Thla Tu Hna\nMain Editor November 3, 2021 Leave a Comment on Thantlang mei Akangh Lio I Hman Arak Thla Tu Hna\nOctober 29 lio I Thantlang Inn vial te akangh dih lio ah Kha-Lah-Yah(222) ralhrang hna tiah ruah mi hna cu lung diriam in le zoh nuamh sawh sawh in hman aathlak pi mi hmanathlak achuak.\nHi hman thlak cu an mah ralhrang hna chung mi nih Thantlang lut ka I phungki siangin luhnakhrawng le ralhrang hna camp pawng I viewpoint pawng in thlak mi hmanthlak asi tiah an chim. hi hmanthla tu hi rank sang ngei mi angki cu aa eih lo nain lu tlai lei cu asi hrim tiah khuami pakhat nih cun achim. Ralhrang pawl nih cun CDF pawl nih an khangh mi asi I, ralhrang hna nih mei phalh dingin an va kal lio ah meithal in an rak kah hna cun Hakha le Thantlang karlak I timit hlei an chah caah meithat motor ara kho lo ti in aphun phun in an chim len.\nAsi nain zeihmanh evident (tet te) langter ding an ngei lo. Atu bantuk in Thantlang cu ciamdih lak akang lio I ralhrang U pa lei nih hman thlak in dai tein azoh ko mi hi cu ralhrang nih kan tuah lo an ti zong ah an si hrimhrim tiah khuami pakhat nih cun achim.\nCun view Point zong in hriamngan an kah. Zaw Min Thun nih cun ralhrang nih meithah an timh lio caan ah PDF nih meihmit kho lo in an kah hna tiah ralhrang thawngzamhmak MWD ah achim.\nAsinain mizapi lei nih chuahmi Video ah Thantlang Baptist Quarter kangh hlan ah apawng ah ralhrang an um,minute raulo te ah Quarter akang Hi tin Thantlang in akangh mi chung ah in dawr khan 100 le Pathian biaknak inn 2 le CB bank telh in In 164 cu vutcam ah cang dih in kangh hna tiah Global Thanthlang Relief bu nih cun an langh ter ve.\nMin Aung Hlaing Hruaimi Ralhrang Phu hriamnaam zuarh ti lo ding in UN ah biatung dirhtu nih Thantlang inn kaang kong ah a nolh than →\n← Breaking News; PDF Nih Ralhrang Bomb An Puah Hnawh Hna, Ralhrang 23 Thi


Kha USA ah um chinmi caah hertu mi thil: Aralaimi Interview na tuah dingmi ah, tlamtling le tha tein na tuah khawhnak caah\nAralaimi interview na tuah dingmi ah, tlamtling le tha tein tuah khawh na duh maw? Interview cu company pawl nih rian auhnak caah an hman bikmi pakhat asi. Interview tuah lai ahhin kan thin a phang i kan ṭih theu tawn zeicahtiah kan hngalh bal lomi minung nih biahalnak le kan lehning a ṭhat le ṭhat lo akan zoh caah asi.\nCu lawng siloin, bia kan chimmi le kan umtu hoiher kan i palh lai ti zong kan phang tawn.Hmailei interview tuahnak caah timhtuah na duh ahcun a tang lei i ṭial mi hi rak rel ve hna. CYONA Youth Development Committee:- Esther Far Chin Par.\nPaletwa sii innpi ah covid-19 lunghrinh mi minung 4 sii inn ah chiah an sinak kong>>>>> Chin Ramkulh Paletwa sii-innpi ah ramdang in a rak tlung mi minung 22 an um i, hi minung 22 chung ah 17 sii-inn ah ni 14 chung an hren hna hnu ah an chuah hna i minung 4 tu cu lunghrinh mi mizaw chiahnak ah an chiah rih hna tiah March 29 zaanlei ah kan theih.\n“Paletwa Peng ah Tuluk ram in a rak tlung mi minung 18, Singapore in a rak tlung mi minung pathum le Qatar in a rak tlung mi minung 1, an dihlak ah minung 22 hna cu Paletwa sii-innpi ah an zohkhenh hna. Hi hna lak ah minung 17 hi Home Quarantine an chiah hna nak in ni 14 a tlin cang ca ah an chuahter hna i minung 4 tu hi cu an luhka ah an khuh, an cumpi, an taksa. Asinain, tuchun 2020 March 29 tiang ah an dam ngai i a rauhhlan ah an chuahter theu hna lai dah,” tiah Paletwa Penguk nih a chim.\nPaletwa hi AA le Cozah ralkap kahdohnak hmun a si ca ah Ramkomh Cozah lei nih Internet line an phih dih lawng si loin, lamsuul lei zong an phih dih ca ah khuami ei-din awk ngei loin a um mi an tam tiah kan theih. “Atu sii-inn ah kan chiah mi hna hi tuchun (March 29) ahcun an dam tuk cang. Atu hnu ni thum-li hrawng an um rih a si ahcun kan chuahter cang hna lai.\nA fawinak in cun lunghrinh mi mizaw an sinak in an luat cang lai. COVID-19 i runvennak ca ah hmur huh (MASK), kuttawlnak (Handgel), taksa linh lei tahnak seh pawl hi kan herh bik mi a si. Hman chung ding cu kan ngei ko nain, a caan a rauh deuh tik ahcun kan ngei ti lai lo ca ah bawmhnak kan herh ko,” tiah a chimchap. Vawlei cung ram dihlak a cuul dihtu COVID-19 in Myanmar ramchung ah minung 8 cu zawtnak hrik an ngei cang i pakhat hi Chin Ramkulh Tedim peng mi a si. Hi hna pali telh in Chinram chung ah lunghrinh mizaw pasarih an si cang.\nBe the first to comment on "Kha USA ah um chinmi caah hertu mi thil: Aralaimi Interview na tuah dingmi ah, tlamtling le tha tein na tuah khawhnak caah"


Ralkap Nih Uknak Fektein Tleihpeng An Duhnak An Langter TCM Nih Zeitindah A Lamkipin Kan Cawlcang Chin Ve A Her Ko – Chin 11 News\nRalkap Nih Uknak Fektein Tleihpeng An Duhnak An Langter TCM Nih Zeitindah A Lamkipin Kan Cawlcang Chin Ve A Her Ko\nNLD le TCM nih Ralkap 25% thuthmun thlak kan duh mi ah ralkap lei nih “rampi Ralkap a si mi rampi runvennak pek nan duh lo cun mizei dah nan pek lai” tiah sualnak tleih in uknak an kutcungah chiahthan khawhnak timh timhlamh a si nak cu tutan hlutdaw ah phunghram remhnak kawng ceihhmai nak nih fiang tein aa langter mi cu hmuh khawh a si.,\nMipi nih thim lo mi Ralkap nih za-uk phung261 remh an duh i 25% thuhhmun remh an duh lo naknih a langhter rih mi cu, (Cozah rianhmun tupi tlaihding caah Mipi nih thimmi NLD party nih State kip ah rianhmun ngei khawh loin, mipi nih thim lomi kan mah ralkap tu hi 25% thuthmun state kip ah ngeih dih si kan kutah kan ram chiahpeng sih tiah lam an sial) a si hi fiangtuk mi a si.\n“Ral Kap cu phunghrampi kawlram phunghrampi dirhkamhtu a si lai Ram chung ramkhel a him lo tiah a ruah ah cun Uknak kha tharhumin laknak nawl a ngei” tiah za-ukphung ser a si bantukin Cu phunghram buarnak le rampi ralkap duhlo nak le ralkap zeirel lonak sualnak in mipi cheh in rampi ramkhel a him lo tiah thahrum in uknak lak thannak lam an kawl cang” ti tutan hlundaw i an bia hmalak ning nih a langter. ti ruahdawm khawh a si.\nA si ah cun TCM (Tlang Cung Mi) nih zeitin dah hma laknak kan ngeih ve a her cang kan mah le ram runvennak dingah kan i ready cio khawh nak dingah zeidah tinhlamnak kan ngeih ve ding a si ti biatak tein kan ruah a herh cang.\nCun Coronavirus nakin tih a nung deuhmi cu kawl ralkap Uknak sal tangah kan miphun ningpi in kan pil than nak hnga lo tiah runvennak thinlung ngeih loin dai pathlangpiin kan um sual ding khi a si.\nKan miphun dihlak fek tein i funtawm kan herh chin lengmang. I lungkhat lo nak biafang, khat le khat i duh lo nak hna le ttangti khawh lonak biafang cu pumpak cio nih kan hrial i ttangrualnak lungput ah kan sining dihlak ruahnak cio vun i funtawm khaw nak biafang lawng hi kan caabia le kan hmurka nih langter lengmang hi a her tuk hringhran cang. TCM kan himnak ding ruat in TCM dihlak ttangrualnak in i runven ve kan herh tuk cang ko lo maw?\nCredit: December Vandawtlian Hc